text:
L.M. LAOIDH 1
1 Gach uile shluagh air thalamh tha,
Seinnibh le iolach àrd do Dhia;
Le aoibhneas dèanaibh seirbheis dha,
’S le binn-cheol àrdaichibh an Triath.
2 Tuigibh gur Dia lehòbha treun,
’S e mhàin a chruthaich sinn ’s a dhealbh;
Mar shluagh ’s mar chaoirich fòs dha fhèin,
Is leis-san sinn gu lèir mar shealbh.
3 Le buidheachas na làth’r a-steach,
Na gheat’an àlainn thigibh dlùth;
Togaibh an cùirtean naomh’ a theach,
Dha ainm-san moladh àrd is cliù.
4 Oir tha an Tighearn’ math gu fìor,
Gu bràth cha dìobair tròcair Dhè;
Bidh fhìrinn maireannach gu sìor,
Gun chaochladh buan o rè gu rè.
C.M. LAOIDH 2
1 Dhè Bheteil, led làimh thoirbheartaich
’S tu bheathaich d’ Isr’el fhèin,
’S a threòraich feadh an turais sgìth.
Ar sinnsearan gu lèir.
2 Ar bòid ’s ar n-ùrnaigh nis a tha
Aig làth’r do chathair ghràis;
O Dhia ar n-aithrichean, bi ’d Dhia
Dhan ginealach gu bràth.
3 Tro cheuman dorch ar beatha bhos,
O treòraich thusa sinn,
’S o là gu là ar n-èideadh-cuirp
’S ar teachd-an-tìr thoir dhuinn.
4 Fo sgàil do sgèith O dèan ar dìon
Gu crìoch ar seachrain sgìth;
Is thoir dhar n-anman fois fa-dheòidh,
Nad chòmhnaidh shuas an sìth.
5 Na tiodhlacan seo, Dhè nan Gràs,
Thoir dhuinn od làimh gu fial;
’S is tu ar cuibhreann is ar Dia,
Air feadh gach linn is ial.
L.M. LAOIDH 44
1 Leag Dia na theampall, bhos gu leòir
De bhunaitean air son a ghlòir’;
Tha pàillean lacoib taitneach dha,
Ach ann an Sìon ’s fheàrr leis tàmh.
2 Tha tròcair caomhail ris gach taigh
’Tha-ghnàth ri adhradh fìor air leth;
Ach nì e tàmh na ’s taitnich dhuinn,
An eaglaisean na ’ainm tha cruinn.
3 Cia lìonmhor glòir chaidh chur an cèill,
Mu Shìon is mu làithean-fèill!
A bhaile naoimh ar Dia a bhos,
Mu d’ mhaise gheibh gach cinneach fios.
4 Trath chunntas Dia a suas gu caomh,
Na ghineadh air an t-sliabh ro naomh,
Bidh e na onair feadh gach linn,
Gun d’ iompaichear gu Crìosd ’s a’ bheinn.
C.M. LAOIDH 46
1 Cia taitneach dhòmhs’ an t-ionad naomh
’S a bheil mo Dhia a-ghnàth!
Nach nèamh a bhith fo shoills’ a ghnùis,
Na ’theampall bhos air làr!
2 An sin tha Dia lehòbha Mòr
A’ nochdadh meud a ghràis,
’S tha solas ’deàlradh oirnn a steach,
’S a’ sgapadh dubh-neòil bàis.
3 Le thìodhlacan tha ’n Spiorad Naomh,
Mar dhrùchd a’ teachd a-nuas,
’S tha Crìosd a’ taisbeanadh a ghràidh,
’S ga sgaoileadh measg a shluaigh.
4 An sin tha d’ fhacal, a thì naoimh,
A’ cur an cèill do rùin;
O deònaich dhuinn do thròcair phailt,
Is molaidh sinne thu.
5 Aig dorus d’ ionaid naoimh, a Dhè,
Dh’fheithinn, is Crìosd a-staigh;
Mo roghainn seo dhen chruinne-chè,
’S a shòlasan fa-leth.
6 Is fheàrr aon là dhe d’ adhradh fhèin
Na mìle ’n aoibhneas baoth;
B’ fheàrr leam an t-àit’ is isle ’d theach
Na àgh is neart an t-saogh’l.
7 An domhan uile ged bu leam,
Le ’chuan ’s lo ’fhonn gu lèir,
An t-iomlan bheirinn seach gu luath,
Air ghaol bhith ghnàth leat fhèin.
11.11.11.11. LAOIDH 52
1 Mo Dhia, ’s i do thròcair tha dhomh na bun-sgèil,
Na h-aoibhneas dham chridhe, ’s na h-uaill ann am bheul;
Do shaor-ghràs gu h-iomlan, o thoiseach gu crìch,
Air m’ aigne thug buaidh ’s chuir mo chridhe fo chìs.
2 As eugmhais do thròcair chan fhaodainn bhith beò,
Oir peacadh, gun dàil, dhèanadh m’ fhàgail gun treòir;
Ach tro do shaor-mhaithis chùm thusa mi suas,
’S an tì sin a dhealbh mi bheir esan dhomh buaidh.
3 Tha doras do thròcair-sa fosgailt’ gach là,
Don bhochd is don fheumach a bhuaileas gach tràth;
Is peacaich thruagh, chìocrach, à Ìosa nì bun,
Nior chuir e uaith falamh, ’s am feasta cha chuir.
4 Do thròcair an Crìosd nì mo shaoradh o thruaigh,
À glòir bidh mi seinn, ’s air a h-ioghnadh a’ luaidh;
’S e Ìosa, m’ fhear-tagraidh, a cheusadh am àit’,
An t-slighe ’s an fhirinn nach dìobair gu bràth.
C.M. LAOIDH 53
1 Dhar Dia rinn nithe mìorbhaileach,
Gu sìorraidh gu robh glòir;
’S e ghàirdean treun thug buaidh a-mach,
’S a dh’obraich slàinte mhòr.
2 Dhàsan a thaisbean dhuinn a ghràdh,
Gu bràth biodh moladh nuadh,
Oir rinn e air na cinnich gràs;
A shlàinte chì gach sluagh.
3 Choilean e ’ghealladh naomh o shean,
Le fìrinn is le gràs;
’S do dh’uile shlòigh an domhain mhòir,
Taisbeanaidh e a shlàint’.
4 Seinneadh an domhan is a shluagh,
An cuan is na bheil ann;
Seinnibh don Dia ’ghabh còmhnaidh leinn,
Le greadhnachas nach gann.
C.M. LAOIDH 56
1 Fad às o shiantan dorch an t-saogh’l,
Tha glòir nach traoigh gu bràth,
Is ionad sona thar gach smaoin,
Nach lèir do dhaoine ’n tràths’.
2 Am fearann àlainn, fada, cian,
Nan tuigteadh trian dha àgh,
Ghrad dhùisgeadh ann ar n-anam miann
Bhith ’n sin gu sìorraidh ’tàmh.
3 Chaoidh cha bhi tinneas ann no pèin,
’S cha chluinnear èigh luchd-bròin;
Bidh slàint’ is òig’ ann feadh gach rè,
’S gach teang air ghleus gu ceòl.
4 Gu soilleir, deàlrach, feadh gach uair,
A’ ghrian cha ghluais fo neul,
Oir peacadh, sìol gach uile thruaigh,
Cha tèid a-suas do nèamh.
5 Cha bhi ann oidhche feadh gach ial,
’S cha bhuail a’ ghrian san là;
Oir glòir a’ teachd o chathair Dhia,
’S e sin an grian gu bràth.
C.M. LAOIDH 60
1 Cia ait an là ’s an abair daoin’,
“Thèid sinn gu adhradh Dhe;”
Cia ait bhith uile teachd na làth’r,
’S a’ cur a ghràis an cèill.
2 Na theach tha Dia a’ leigeil ris
A chumhachd is a ghràis,
’S na h-uile buaidh co-naisgt’ le chèil,
Thoirt dhuinne rèit’ is slàint’.
3 Don ionad seo thèid suas na slòigh,
Thoirt glòir dhan Rìgh ro chaomh;
’S o fhacal cluinnidh iad a’ bhreith
Gheibh peacaich agus naoimh.
4 O guidhibh sìth do dh’eaglais Dhia,
larraibh a leas a-ghnàth;
Sìth gu robh dhuibhsan thug dhut spèis,
Is aoibhneas buan gu bràth.
5 O guidheam fhèin dhut gach aon là,
Sìth agus àgh ro mhòr,
Soirbheachadh pailt ’s an t-saoghal seo,
Is mèudach’ air an Glòir.
6 Sìth dhut ’s a bheil mo chairdean caomh’
Is luchd mo ghaoil gu lèir!
Sìth dhut ’s a bheil mo Dhia na thàmh,
’S am bi, gu bràth, mi fhèin!
C.M. LAOIDH 62
1 Cia luachmhor dhuinn an leabhar naomh
’Dheacadh le Spiorad Dhè!
Mar lòchran tha a theagasgan
Gar stiùireadh chun nan speur.
2 Togaidh e suas ar crìdh’ gu caomh,
Dol tro ghleann dorch nan deur;
Beatha is solas bheir e dhuinn,
Is sìth do ghnàth ’s gach ceum.
3 An lòchran seo nì dhuinn an t-iùl,
Tro dhorchadais a bhos,
Gu ruig an t-àm ’s am meal sinn shuas,
Sòlas bith-bhuan is fois.
C.M. LAOIDH 63
1 O b’ fheàrr gun stiùireadh Dia mo cheum
An sligh’ a lagh’ ro naomh’,
’S gun deònaicheadh mo Dhia dhomh gràs
Gu triall na thoil ro chaomh.
2 O cuir do Spiorad nuas is sgrìobh
Do lagh air clàr mo chridh’,
’S na leig dham theanga bhith ri ceilg,
No cainnt a thogas strì.
3 Rèir d’ fhacail treòraich fhèin mo cheum;
Mo chrìdh’ cum saor o ghò;
Na faigheadh peacadh ’n uachdar orm,
Is gleidh mo chogais beò.
4 Ro thric mo cheuma shleamhnaich uait,
’S chaidh m’ anam fada ’thaobh;
Aisig do sheachranaich air ais,
Air sgàth do thròcair chaoimh.
5 Thoir orm gun gluais mi ann ad reachd,
Is sligh’ ro thaitneach e;
’S na leig dham làmhan no dham chridh’,
Oilbheum thoirt duts’, a Dhe.
C.M. LAOIDH 65
1 B’ fhada a shuidh mi, Dhia nam Feart,
Fo fhuaim do shlàinte chaoimh;
Gidheadh, cia beag mo chreideamh ann,
’S m’ eòlas air d’ fhacal naomh.
2 M’ Athair, mo Dhia, ’s mo Dhaingneach treun,
’S glè bheag tha m’ eòlas ort,
Le d’ bheannachdan a dhòirt thu nuas,
’S do bhreitheanais ro ghoirt.
3 Cia fuar is fann mo ghràdh gach uair,
D’ eagal cia beag tha ’m chrìdh’,
M’ inntinn cia toileach tàmh a’ bhos,
’S gu falbh o Rìgh na Sìth.
4 O Uile-chumhachdaich, thoir seach
Dhad fhacal naomh mòr bhuaidh;
Sgrìobh fhèin do shlàinte air mo chrìdh’,
’S biom umh’l da seo gach uair.
5 Dha m’ anam diochuimhneach leig ris
An t-sligh’ nad ionnsaigh fhèin,
Anns a bheil aithne ’s àgh a’ fàs,
Is gràdh air feadh gach rè.
C.M. LAOIDH 80
1 Cia sona ’n tì do theagasg Dhè,
Bheir èisteachd gach aon uair,
’S ri gliocas nèamh le mòran tlachd,
Chromas gu moch a chluas.
2 Is fhèarr a stòr nan t-ionmhas faoin
A tha ’s an t-saogh’l gu lèir;
’S is luachmhoire a dhuais gu mòr,
Na òr a’ chruinne-chè.
3 Is gheibh e shuas le Dia, fadheoidh,
Onair is glòir bhith-bhuan;
Gach neach a bheir dha gèill is gràdh,
’S leo sìth is slàint’ an Uain.
4 Dhan òg ’s dhan aost’ bheir e le chèil’,
Nan slighe sòlas pailt;
Is gheibh iad coron glòir’ gu bràth,
’S tròcair o Dhia gun airc.
5 Cia sona, uime sin, an dream
Tha umh’l do dh’Aon Mhac Dhè;
De shòlasan tha shlighe làn,
Is sìth a-ghnàth ’s gach ceum.
C.M. LAOIDH 66
1 ’S e Crìosd an stèidh tha daingean, buan,
Ged chuir droch shluagh ris cùl;
Seasaidh e dh’aindeoin cumhachd nàmh,
Rèir òrdugh Dhè nan Dùl.
2 Taghte le Dia is luachmhor dhuinn,
Bho ’naoimh gheibh esan cliù;
Annsan tha ’n dòchas airson slàint’,
’S gu bràth cha mheall e ’n dùil.
3 Sgrìobhaich is sagairtean gun chèill,
Binn tàir air Rìgh nan Sluagh,
Gidheadh s e stèidh na h-Eaglais e,
’S bheir e fa-dheòidh dhi buaidh.
4 Ciod ged a chathaich ifrinn fhèin,
Meudaichidh eaglais Dhè;
’S e seo do ghnìomh, a Dhè nan Sluagh,
Cia iongantach leinn e!
7.7.7.7.D. LAOIDH 69
1 Ìosa ’thug do m’ anam gràdh,
Gu d’ uchd bàigheil teicheam fhèin,
Nuair a dh’ èireas tonnan àrd’,
’S doinionn làidir taigh’nn on speur.
O m’ Fhear-saoraidh, falaich mi
Gus an tèid a’ ghaillionn seach’;
Sàbhailte do chala sìth,
Gabh mi aig a’ chrìch a steach.
2 Didein eile chan eil ann,
’S tusa ’s taic dham anam truagh;
O na fàg mi diblidh, fann,
Ghnàth bi fhèin gam chumail suas.
Annad tha mo dhòchas teann,
Tha mo chòmhnadh uat gu lèir;
O cuir falach air mo cheann,
Steach fo dhubhar sgàil do sgèith.
3 ’S tusa-mhàin, a Chrìosd, tha uam;
Gheibh mi uat gach uile nì;
Tog mi ’n àird is cum mi suas,
Leighis agus treòraich mi.
’S ceart ’s is naomha d’ ainm gu bràth,
’S mise ’m peacach gràineil, baoth;
Làn de thruaill’eachd tha mi ghnàth,
’S thusa làn de ghràs ’tha saor.
4 Agadsa tha pailteas gràis,
Gràs gu m’ pheacadh ionnlad uam;
Èireadh sruithean beò an àird
Gus mo nàdar ’dhèanamh nuadh;
’S tusa ’n Tobar Beò, gu fìor,
’Chaisgeas m’ iotadh mhòr gu saor,
’Chuireas sòlas ann am chrìdh’,
’S fad na sìorraidheachd nach traoigh.
C.M. LAOIDH 79
1 O Molaibh Dia na theampall naomh,
‘S an leig e ris a ghràs;
Togaibh ur guth ’s ur cridh’ gu h-ait
Ris-san ’s na flaitheas àrd’.
2 Air son a ghnìomhan iongantach,
Sìor thugaibh moladh dha;
Ur cliù gu bràth cha chuir an cèill
Ro mhèud a ghlòir’ ’s a ghràidh.
3 Seinnibh dha ceòl le gàirdeachas,
An cian a bhios sibh beò;
Ach seinnidh sinn nas àirde dha,
Na làthair shuas an Glòir.
4 Gach duine bhos, gach aingeal shuas,
O thugaibh cliù do Dhia;
An cian a bhios an t-anam beò
Sìor thugaibh glòir dhan Triath.
C.M. LAOIDH 99
1 O Thighearn is a Dhè nam Feart,
Cia maiseach d’ àros naomh,
’S a bheil thu nochdadh ann ad ghlòir,
Deàlradh do ghnùis gu caomh.
2 Tha m’ anam fannachadh le dèigh
Do chùirtean àrd’ gach lò;
’S mo chridhe ’s m’ fheòil ri sgairteachd chruaidh,
’N geall air an Dia tha beò.
3 Is fheàrr aon là nad chùirtean naomh’,
A’ feitheamh ortsa fhèin,
Na mile là, a Dhè, chur seach,
’N àit eil’ air bith fon ghrèin.
4 O Dhè nam Feart, mo Dhia ’s mo Rìgh,
Cia sona iad tha-ghnàth
A chòmhnaidh ann ad theampall naomh,
Toirt molaidh dhut gach là.
5 Dhan Ath’r, dhan Mhac, ’s dhan Spiorad Naomh,
An Dia dhan dligheach glòir,
Bitheadh mar tha, is mar a bha,
Àrd chliù is urram mòr.
C.M. LAOIDH 111
1 Athair gach dùil a-bhos is shuas,
Dhan dual gach cliù is glòir,
Nad làthair strìochdaidh sinne sìos,
Gu h-iosal mar is còir.
2 D’ ainm naomhaichear ’s a’ h-uile h-àit’,
Is adhradh dha na slòigh,
Craobh-sgaoil do Shoisgeul ’s thoir dha buaidh,
Is luathaich Rìogh’chd na Glòir’.
3 Dèanadh gach dùil air thalamh bhos
Do thoil mar ainglean nèamh;
Dhi gèilleadh iad le cridhe ait,
’S le giùlan macant’, sèimh.
4 Ar n-aran làitheil deònaich dhuinn,
Is cridhe taingeil, naomh;
Is ciod air bith is cuibhrionn dhuinn,
Cuir leis do bheannachd caomh.
5 Maith dhuinn ar fiachan trom’, a Dhè,
Do rèir mar mhaithear leinn
Dhar fèich’nibh fhèin an eu-ceartan,
’S gach beum a thug iad dhuinn.
6 Na leig am buaireadh sinn, ach glèidh
Sinn o gach lochd, a Dhè;
Oir rìoghachd, cumhachd, agus glòir,
Is leat, mar chòir, gach rè.
C.M. LAOIDH 112
1 Thugadh gach uile aon fainear,
Le cridhe aoibhinn, ait,
Tha tromp an t-Soisgeil ’gairm gu h-àrd,
’S a’ tairgseadh slàint’ gu pailt.
2 O sibhs’ tha bàsachadh gun lòn,
’S a’ beathachadh air gaoith,
Tha strith ri ’r n-anma shàsachadh
Gach là le sòlas baoth,
3 Tha sògh is fheàrr air ullachadh
Le gliocas sìorraidh Dhè,
O thigibh, ithibh, ’s sàsaichibh
Ur n-anma bochd gach rè.
4 O sibhs’ tha ’g iarraidh uisge bheò,
’S a tha le tart dol bàs,
An seo làn chaisgidh sibh ur n-iot’,
A tobar fìor nach tràigh.
5 Tha ionmhais phailt do ghràidh, a Dhè,
Nan doimhneachd mhòr, a-ghnàth,
Cho domhain ri ar n-uireasbhaidh,
’S neo-chrìochanach gu bràth.
6 Tha geataibh gràis an t-Soisgeil naoimh
Fosgailt’ gach oidhch’ is là;
Tha sinne, ’Shlàn’gheir chaoimh, a’ teachd;
O taisbean dhuinn do ghràdh.
C.M. LAOIDH 114
1 A Nèamha, togaibh luathghair ait;
A thalaimh, binn-cheol seinn;
A shlèibhte, canaibh co-sheirm chiùil,
’S gach dùil air feadh gach lìnn.
2 Seallaibh cia tròcaireach ar Dia,
Cluinnibh a bhriathran gràis,
Dhan anam thruagh bheir comhfhurtachd,
Is saors’ o dhochann bàis.
3 Sguiribh, an làithean goirt ur claoidh,
Dhur caoidh ’s dhur gearan cruaidh;
An saoil sibh nach toir Dia fainear
Staid gach aon neach dha shluagh?
4 An dìobair màthair cìochran maoth
A broillich le h-an-iochd?
Nach maothaich osna ’s deòir a crìdh’,
’S nach gabh i truas dha sliochd?
5 Ach, arsa Dia, ged chaochail iochd
Dha gineal anns gach mnaoi,
M’ iochd-sa dham shluagh, agus mo ghaol,
Gun chaochladh mairidh chaoidh.
6 Domhain air deàrnaibh mo dha làimh,
Ainm Shìoin gheàrr mi sìos;
A balla briste càiridh mi,
’S a h-àrois togaidh ris.
L.M. LAOIDH 115
1 Cia taitneach dha na naoimh a-bhos,
’N dèigh pian is buaireadh nan sè là,
’Tha suaimhneas latha tàimh is fois,
Falaicht’ on t-saoghal is a-ghnàth.
2 A-nis, am mùirn an dachaidh fhèin,
Tha ’n anail rèidh o uspairn gniomh’;
Tha sàmhchair air gach nì fon ghrèin,
’S gach dùil a’ nochdadh mùthadh fiamh.
3 Cia blast’ an crannchur a bhith ’n taic
Rì tìr ’s an d’ fhuair an Soisgeul buaidh;
Nì Dia mar mhil e ’m beul gach neach,
A leigheas àmhgharan a shluaigh.
4 Ged mheasar iad nan culaidh-thruais,
Le bochdainn, anshocair, is bròn,
Is ionmhas dhoibh bhith dol a suas
Gu altair Dhè a dh’iarraidh lòin.
5 Dha theampall ’s taitneach leo bhith triall,
’S an tric a chòmhlaich Crìosd r’ a shluagh;
Oir ’s cuirm dhan crìdh’ a ghràsan fiar,
A dh’fhuadaicheas gach doilghios uath’.
6 O ’s mòr an t-sochair Facal Dè;
R’ a theagasg cromamaid ar cluas,
’Sìor abachadh fo sgàil a sgèith,
An dùil ri saorsainn shìorraidh shuas.
7 Gabh glòir do latha naoimh dhut fhèin,
Coilean do ghealladh caomh dhad shluagh;
Is dòirt a-nuas oirnn, a rèir feum
Ar turais, Spiorad treun nam buadh.
C.M. LAOIDH 117
1 Grad-iarraibh Dia, am feadh tha ’chlua.
Ga cromadh nuas rir glaodh;
’S nuair tha e tairgseadh dhuibh a ghràis,
Gabhaibh ri ’shlàinte shaoir.
2 Trèigeadh an t-aingidh shlighe chlaon,
’S an droch dhuin’ smaoin a chridh’,
Is tilleadh iad ri Dia gun dàil,
Is gheibh iad slàint’ is sìth.
3 Oir Dia tha saibhir ann an iochd,
Is laghaidh e gach beud;
Chan ionann nàdar dha ’s do dhaoin’;
A thròcair chaomh cha trèig.
4 Oir mar is àrd an speur, thuirt Dia,
Os cionn na talmhainn faoin,
’S co-àrd tha m’ iùl ’s mo smaointean-sa
Thar iùl is smaointean dhaoin’.
5 Nuas silidh frasan sneachd is uisg’,
’S cha phill a-rìs an àird,
An talamh gus an taisich iad,
A ghiùlan lòin ’s gach àit’.
6 Mar seo, aon smid a labhras mis’,
Cha tig air ais gun bhuil;
Mo ghairm gheibh èisteachd o gach dùil,
Is bidh iad umh’l dham thoil.
7.7.7.7.7.7. LAOIDH 126
1 Chreag a sgoilteadh air mo sgàth,
Bi nad fhasgadh dhomh ’s nad stà!
Anns an uisge ’s anns an fhuil
’Thaom o leòn do chlèibh mar thuil,
lonnlaid uam gach peacadh ’s truaigh;
Saor o chiont’ an uilc ’s o ’bhuaidh.
2 Chan e gnìomh mo làmh, gu beachd,
’Fhreagras iarrtais theann do reachd;
Eud gun sgìos is saothair chruaidh,
Deòir, ged chlaisinn leo mo ghruaidh,
’N èirig m’ uilc cha diongadh sìon;
’S tusa mhàin bheir slàint’ is dìon.
3 Falamh tha mi ’teachd, ’s gun treòir;
M’ uile dhòigh tha ’d ìobairt mhòir;
Deònaich còmhdachadh dham ’nochd,
Gràs dham laigsinn is dham lochd;
Neò-ghlan, ruigeam d’ fhuaran gràis;
lonnlaid mi, no ’s dàn dhomh ’m bàs.
4 Feadh a mhaireas plosg mo chrè,
’S trath bhios mì, aig crìch mo rè,
’Triall an turais-aineoil mhòir
Thun do Mhòid gu h-àrd an Glòir,
’Chreag a sgoilteadh air mo sgàth,
Bi nad fhasgadh dhomh ’s nad stà!
C.M. LAOIDH 146
1 O Thriath, na till do ghnùis air falbh
Bhon dream ro ìosal tà
A’ caoidh gu goirt am peacaidh fhèin,
Le deòir is èigheach àrd.
2 Do dhorsan tròcair fosgailt’ tha
Dhan dream a tha fo bhròn;
Na dùin iad oirnn, a Thriath nan Gràs,
’S thèid sinn a staigh dhar deòin.
3 Ar ciont cha chuirear leinn an cèill,
Oir ’s aithne dhut gach sìon;
Gach nì a rinn ’s gach nì a tha,
’S lèir dhut o cheann gu crìch!
4 Tha sinn le grìosadh ’s guidhe ghèir,
’S le deòir a’ teachd nad làth’r,
Mar strìochdas clann eas-umhail, chlìth,
Aig glùn an athar ghràidh.
5 An ruig sinn leas, ma-thà, a Thriath,
Ar n-iarrtais chur an cèill?
Mu ’n labhrar iad is aithne dhut
Ar n-uireasbhaidh gu lèir.
6 Tròcair, O Dhia nà tròcair chaoimh,
’S e sud tha oirnn a dhìth;
’S i tròcair fàth ar n-athchuinge –
O thigeadh i an sìth.
L.M. LAOIDH 154
1 An àros Dhè co ghabhas tàmh,
A dh’fhanas ann gu buan ’s gu bràth?
An tì an ìonracas a ghluais,
’Tha cleachdadh fìreantachd gach uair:
2 An fhirinn ’labhaìrt, tha gach là,
Na chridhe steach ’fhuair ionad-tàimh;
Nach lot a choimhearsnach le bheul;
Nach tog ’s nach aithris air droch sgeul:
3 Nach dèan a chron ged gheibh e fàth;
A rùnaicheas a leas gach là;
Bheir cliù don dream dhan eagal Dia;
Le ’n suarach luchd an uilc nach fhiach:
4 Ri ’fhacal seasmhach ’tha gach uair;
Nach caochail teist ged gheibhadh duais;
Nach agair airson airgid ’s òir,
Bonn rèidh a bharrachd air a’ chiòr:
5 ’N aghaidh an ionraic nach gabh duais:
An neach a nì mar seo gach uair,
Buan chòmhnaidh gheibh an àros Dhè,
Seadh, còmhnaidh ann gu sìor gheibh e.
L.M. LAOIDH 157
1 O m’ anam, dùisg, is leis a’ ghrèin,
Imich air sligh’ do dhleasnais fhèin;
Cuir dhiot gach leisg ’s gu tograch, fial,
An iobairt-mhaidne tairg dhad Dhia.
2 Gach cliù do Dhia a ghlèidh mi slàn,
’S a dh’ùraich mi le fois is tàmh;
Deònaich on uaigh nuair dh’èireas mi,
Beatha gun chrich an riogh’chd na sìth.
3 Dh’ìocainn as ùr mo bhòid dhut fhèin;
Fuadaich mo chiont’ mar dhrùchd ron ghrèin,
Mo smuaintean stiùir, is glèidh mo chrìdh’,
’S le d’làithreachd fhèin O sàsaich mi.
4 Na labhras mi ’s na thig am bheachd,
Stiùir thusa ’n diugh a rèir do reachd,
’S gun tugainn dutsa mar is còir,
Lem thoil ’s lem chridhe cliù is glòir.
5 Molaibh, uil’ fhineachan chlann-daoin’,
An Triath, on sruth gach maitheas caoin;
Molaibh air nèamh, ainglean caomh,
An t-Ath’r, am Mac, ’s an Spiorad Naomh.
C.M. LAOIDH 160
1 O Athair, ciod air bith is àill
Led thoil a chumail uam,
Gu taitneach aig do chathair-ghràis,
Gabh m’ ùmaigh lag a-suas.
2 Aon nì bu mhiann leam nis, a Dhè;
Thoir cridhe taingeil seach,
Gu saibhir dòirt a-nuas do ghràs,
Is dèan mi umh’l dhad reachd.
3 Le dòchas math gur leamsa thu,
Biom treun am beatha ’s bàs;
’S deàlradh do làithreachd orm gu crìch
Mo thurais, anns gach càs.
4 Mar seo bidh mise sàbhailte,
’S gheibh thusa uamsa cliù;
Air d’ onair nì mi luaidh ’s gach àit’
Airson ’s gum molar thu.
6.6.4.6.6.6.4. LAOIDH 168
1 Le creideamh seallaidh mi
Riut fhèin, Uain Chalbharì,
Mo Shlàn’ghear naomh;
Nis èist rim ùmaigh ghèir;
Glan uam mo chiont gu lèir;
O bitheam beò dhut fhèin,
Na dhèigh seo chaoidh.
2 Biodh do ghràs gach àm
’Toirt treòir dham chridhe fann;
Dèan m’ eud nas mò;
Bhon bhàsaich thu gu m’ dhìon,
O biodh mo ghràdh dhut fìor,
Glan, beothail, ’s buan gu sìor,
Na ghrìosaich bheò.
3 Troimh fhàsach dorch an t-saogh’l,
Is teinn ’taigh’nn orm gach taobh,
Dèan fhèin dhomh iùl;
An duibhre dùisg gu là,
Siab uam deur bròin is cràidh,
Mo chèuman stiùir a-ghnàth
Gu tàmh dhut dlùth.
4 An uair thig crìoch mo làith,
’S sruth duaichnidh fuar a’ bhàis
Ag iadhadh dlùth,
A Shlàn’gheir chaoimh, na trèig;
Cuir geilt ’s an-earbs’ an cèin;
O giùlain mi gun bhèud,
A sheinn do chliù.
C.M. LAOIDH 172
1 Fada on ionad dhorcha seo,
Tha glòir gun chrìch a-ghnàth,
San t-saogh’l tha làn de shòlasan
Nach aithne dhuinn an tràths’.
2 A dhùthaich chèin, na ’in faiceadhmaid
Ach leth do shonais mhòir,
Cìonnas a bhiodh ar n-anma ’n geall
Air dol a dh’ionnsaigh Glòir’!
3 Eucail an sin gu bràth cha tig,
No trioblaid, truaigh, no pèin,
Ach slàint’ is sòlas thig gu pailt
A-mach o làithreachd Dhè.
4 Duibh-neoil ’s an ionad ud cha bhi,
Ach sòlas glan gach tràth;
Tobar na h-uile thruaigh, ar lochd,
Cha tig an sin gu bràth.
5 Oidhche cha bhi an sin gu bràth,
No boillsgeadh loisgeach grèin’;
’S e Dia an grian, ’s o ’chathair naoimh,
Sìor-sgaoilidh là an cèin.
8.8.8.6. LAOIDH 178
1 Thigeam mar tha mi, dh’easbhaidh còir’,
Ach gun do dhìol d’ fhuil fhèin gu leòir,
Is cuireadh saor do mhaithis mhòir,
O Uain neo-lochdaich Dhè!
2 Thigeam mar tha mi – gun dàil fhaoin
A chur air m’ anam duaichnidh caoin’ –
Gu d’ fhuil a ghlanas eu-ceart dhaoin’,
O Uain neo-lochdaich Dhè!
3 Thigeam mar tha mi – ànrach fann,
Le gleachd ’s le imcheistean nach gann;
A steach ’s a-mach, geilt ’s còmhrag teann-
O Uain neo-lochdaich Dhè!
4 Thigeam mar tha mi, bochd, ’s mi ’n tì
Air lèirsinn, saibhreas, ’s slàinte-crìdh’;
Is gheibh mi uat gach sìon tha ’m dhith,
O Uain neo-lochdaich Dhè!
5 Thigeam mar tha mi, ’s gheibh mi còir
Air ionnlad, saorsa, fàilt’, is fòir,
Oir tha mo stèidh nad ghealladh mòr,
O Uain neo-lochdaich Dhè!
6 Thigeam mar tha mi – chuir do ghaol
Gach bacadh doilgheasach fa-sgaoil –
Gabh mi dhut fhèin gu saogh’l nan saogh’l,
O Uain neo-lochdaich Dhè!
7 Thigeam mar tha mi, ’s meud do ghràidh,
Gu h-iomlan dearbham – cuan gun tràigh! –
An seo, ’s fa-dheòidh an Tìr an Aigh,
O Uain neo-lochdaich Dhè!
L.M. LAOIDH 185
1 A Spioraid Naoimh, rir n-ùrnaigh èist,
’S an taigh seo O dèan tàmh;
Tùirling le d’ fheartan àrd’ gu lèir,
O Spioraid Dhè, gun dàil.
2 Thig mar an Solas, ’s foillsich dhuinn
Ar cor tha bochd is truagh,
Is air na ceuman treòraich sinn,
Tha cleachdte aig do shluagh.
3 Thig mar an Teine, ’s glan ar crìdh’,
Mar lasair ìobairt naoimh,
Airson ’s, làn-choisrigte do Chrìosd,
Gum bi sinn nis ’s a chaoidh.
4 Thig mar an Drùchd le braonan tlàth’,
Gar n-ùrachadh le ’bhuaidh;
Is fàsaidh toradh trom is blàth,
Bhon fhearann thioram, chruaidh.
5 Mar Chalman thig, le sgiathan sgaoilt’,
Na sgiathan caomhail, sèimh,
’S bidh ’n Eaglais, eadhon anns an t-saogh’l,
Beannaicht’ mar tha air nèamh.
6 Thig mar a’ Ghaoth, le neart is fuaim,
Air Là-na-Cuingeis mòr,
’S gum faic gach fine agus sluagh
Do ghnùis làn gràis is glòir’.
7 A Spioraid Dhè, rir n-ùmaigh èist;
’S an t-saoghal chaillt’ gabh tàmh;
Tùirling led fheartan àrd’ gu lèir,
O Spioraid Dhè, gun dàil.
6.5.6.5. LAOIDH 192
1 Ìosa àrd ’s na nèamhan,
Crom do chluas rir glaodh;
’S Nuair a nì sinn sleuchdadh,
Èist ar guth gu caomh.
2 Ged tha thu cho naomha,
Àrd-Rìgh mòr nan dùl,
Cromaidh tu gar n-èisdeachd
’Cur an cèill do chliù.
3 ’S leanaban beaga, faoin, sinn,
Ullamh gu dol ceàrr;
Shlàn’gheir, glèidh is stiùir sinn
Chun na tìr’ is fheàrr.
4 Cùm sinn o gach eu-ceart,
Stiùir ar ceum gach là;
Glan sinn o gach peacadh;
lion ar crìdh’ led ghràdh.
5 ’N sin nuair ghairmeas Crìosd sinn
Suas gu Tìr an Àigh,
Freagramaid gu h-aoibhneach –
“Thig, a Shlàn’gheir ghràidh!”
8.6.8.6.D. LAOIDH 198
1 O dean-sa, Dhè, de neòil mo phèin,
Luath charbadan nan speur,
A thogas mi gu teach mo Rìgh
Thar iarmailt ghorm nan reul.
Thar àrmailtean àrd-ainglean treun,
Seach còisir bhinn a’ chiùil,
Gu soillse glan do làithreachd fhèin,
A dh’fhaotainn sàth mo rùin.
2 Dèan carbadan de neòil mo phèin,
A ghiùlan m’ anma suas
Bho dhuslach maoin an t-saoghail fhaoin,
Bho nithe dìblidh, truagh,
Bhon fhèinealachd a tha gam chlaoidh,
Bho fhaoineis bhaoth gun stà,
Gu lànachd sìth gu bràth nach traoigh,
Is àirde shìorraidh gràidh.
3 Dean carbadan de neòil mo phèin,
’S an ruith mo chridh’ gach là
A chòmhnadh neach air bith fon ghrèin,
Le caoimhneas bàigheil, tlàth,
An cridhe brist’ a tha fo bhròn
A cheangal suas gu sèimh,
’S a dhòrtadh air gach cneadh is leòn,
Saor-iocshlaint ghràsmhor nèimh.
4 Nan carbad dhut O dèan mo neòil,
Is tuigidh mi, gu luath,
Gur taisbean glòir’ a th’ anns a’ cheò,
Ag iadhadh orm mun cuairt;
Bheir sgàilean ciar’ an fhàsaich liath’
Binn-òràn ait om bheul,
Oir fàilticheam do theachd, mo Rìgh,
’S gach neul a thig am speur.
8.7.8.7.4.7. LAOIDH 216
1 Stiùir mi, O lehòbha ghlòrmhoir,
Coigreach anns an fhàsach chruaidh;
Tha mi lag, O dèan mo chòmhnadh;
Biodh do làmh gam chumail suas;
Arain nèamhaidh,
Beathaich mi rè fad mo chuairt.
2 Fosgail dhomh an tobar buadhmhor,
Sruth na slàinte, farsaing, fial;
Biodh an carragh neòil is teine
Dèanamh stiùraidh dhomh gach ial;
Shlàn’gheir neartmhoir,
Bi nad dhaingneach dhomh ’s nad sgiath.
3 Nuair a ruigeas mi an abhainn,
Cuir gach fiamh is geilt air chùl;
Ìos’, a cheannsaich bàs is ifrinn,
Gu Tir Chànaain dean dhomh iùl;
Orain mholaidh,
Bheir mi ghnath do Rìgh nan Dùl!
L.M. LAOIDH 219
1 An uair thig duibhre air gach dùil,
A bheil ann sùil d’ an lèir mo bheus?
O tha; tha Dia na sholus glan,
’Nì latha geal dhen dorcha fhèin.
2 Nach faod mi, Nuair tha ’n saogh’l na shuain,
Gun bhacadh, gluasad ’s gach droch nì?
Chan fhaod, oir nì e faire bhuan
Air uile smuain gach uile chrìdh’.
3 Nam faighinn còmhnaidh ann an uaimh
Nach d’ fhuaradh le sliochd dhaoine riamh,
Leam fhèin chan fhaodainn innte tàmh;
Air gach aon làimh dhomh bhitheadh Dia.
4 Le gruaim ’s an t-sloc, le bàigh air nèamh,
Tha cuan is speur is fonn de làn;
Na fhianais feumaidh mi bhith beò;
Bho ’chorraich mhòir chan eòl dhomh àit’.
5 O ’s aithne! oir ’s e fhèin a dh’iarr
Mi dhol gu Ìosa Crìosd gun dàil;
’S nuair chì e mi an sin ri bròn,
Cha bhi na ’shùil ach tròcair thlàth.
8.8.6.8.8.6. LAOIDH 221
1 A Dhè, cia mòr a bhiodh ar n-àgh,
Nam b’ urrainn dhuinn ach taic rid ghràdh,
’S sinn fhèin thoirt suas air fad;
A’ creidsinn gu bheil aon air nèamh,
Tha iomlan glic, ’s de thròcair làn,
Ag òrduchadh ar staid.
2 Nam b’ urrainn dhuinn ach sleuchdadh sìos;
Ar n-uallach uile chur air Crìosd,
Is èirigh suas gun sgàth;
’S gun ag nach fòir an làmh tha sìnt’
Aig glaodh nam fitheach air son bidh,
A rèir mar chì e ’n càs.
3 Cia fhad o seo tha sinn gach là,
Le strì, le h-iom’gain, bròn, is cràdh,
Is clisgidh chràiteach, ghoirt!
Uainn fhèin nam b’ urrainn dhuinn ach tàmh,
’S ar trom, le h-earbs’, a thaic, a-mhàin,
Air gàirdean Dhè nam Feart!
5.5.8.8.5.5. LAOIDH 222
1 Ìosa, stiùir ar ceum,
Fad ar cuairt fon ghrèin,
Gus, o shlighe naomh do reachdan,
Chaoidh nach tèid ar cas air seachran;
Stiùir-sa sinn led làimh,
Gu ruig’ Tìr an Àigh.
2 Cruaidh ged robh ar crann,
Gèilleadh na biodh ann,
Gun a bhith ri monmhur idir,
Làithean sàraicht’, olc, ged thigeadh;
’S ann tro àmhghar cruaidh
Thèid sinn dachaidh ’suas.
3 Tràth bhios sinn fo leòn,
Fo throm uallach bròin,
Geilt is buairidhnean gar deuchainn,
Thig a Dhia, ’s ar foighid meudaich;
Nochd dhuinn Tìr an Àigh,
’S nach bi bròn no bàs.
4 Bi mar seo ’s gach ceum,
Romhainn ’s as ar dèigh,
Cheannaird nèamhaidh, bi-sa dlùth dhuinn;
Deònaich misneach, neart, is stiùireadh
Gus an ruig sinn tràigh
Ann an Tìr an Àigh.
7.7.7.7.7.7. LAOIDH 240
1 Lùb, a Dhè, mo chridhe olc;
Teagaisg dhomh bhith simplidh, ciùin,
Trèibhdhireach, gun cheilg, gun lochd,
Mar an naoidhean caisgt’ air glùn;
Bho an-earbs’ is farmad, saor,
Thaobh do fhreasdail ri mo ghlaodh.
2 Gach nì bheir thu dhomh an-diugh,
Gabham uat mar naoidhean tlàth;
’S an là màireach biodh a’ cluich,
Rèir do fhreastail is do ghràidh;
’S leòir bhith fo do stiùireadh fhèin,
As mo los, ’s do làmh cho treun.
3 Mar a mhealas naoidhean ciùin
Cùram thar a chùraim fhèin,
Fiosrach ’bhith gun neart, gun iùl,
Is gun taic, gun lùth na cheum,
Fanam-sa fo sgàil do sgiath,
Mar mo thèarmann is mo Dhia.
4 Saor o luibean an fhir-sgrios,
Bho gach cunnart, geilt, is dìth;
’N deàlradh glan do ghnùis bidh mis’
‘Feitheamh coileanadh do ghnìomh’;
Nuair a shealbhaicheas do chlann
Glòir gun sgur, gun chrìch, gun cheann.
6.6.6.6.8.8. LAOIDH 245
1 Ar stèidh ’s e Ìosa Crìosd,
Togaidh sinn air a-mhàin;
Le ’naoimh bha dìleas, fìor,
Tha cùirtean nèimhe làn:
Na ’choimhneas gràidh
Ar dòchas tha
A-nis ri gràs,
’S air nèamh ar n-àgh.
2 Ar cliù ’s ar moladh àrd
Lìonaidh na cùirtean shuas!
Is seinnidh sinn gu bràth
Do Thrianaid mhòr nam buadh,
A’ cur an cèill
Le òran naomh
Àrd ainm ro chaomh
Is cliù ar Dè.
3 A Dhè ro ghràsmhoir, bì
Dlùth dhuinne nis ’s gach rè;
Gabh ri ar bòidean fìor
Is cluinn ar n-osnaidh ghèur’;
Gu pailte lìon
Luchd-ùrnaigh caomh,
Gach latha naomh,
Le sonas fìor.
4 Cuir oirnn a-nuas o nèamh
Saor ghràs a rèir ar miann;
Is biodh do ghràs mar sheilbh
A’ leantainn ruinn gach ial,
Gu ruig an là
’S an teid do shluagh
Gu fois bhith-bhuain
A ghairm an àird.
6.6.6.6.8.8. LAOIDH 249
1 Àrd-thriath nan nèamh gu h-àrd,
Cia taitneach, àillidh, aoidh
Taigh-còmhnaidh caomh do ghràidh,
Do theampall talmhaidh gaoil;
Do theach is è
Mo thlachd gach là,
Le iarraidh bhlàth
Air làithreachd Dhè.
2 Cia tlachdmhor sleuchdadh sìos
San àite dh’òrdaich Dia;
Cia sona ’n sluagh, gu fior,
Nì adhradh ann gach ial –
Le chliù ga luaidh!
Cia sona ’n dream
Le ’n caomh an ceum
Gud thulaich shuas!
3 Thèid iad o neart gu neart,
Tro fhàsach duibhr’ is deòir,
’S an nochdar iad nad theach,
Am flaitheas àrdna glòir’:
On t-ionad àigh,
Dhan stiùir an Rìgh
Ar ceuman shìth,
Aig crich ar là!
6.6.6.6.8.8. LAOIDH 251
1 Os cionn gorm-bhrat nan speur,
Am flaitheanas na glòir’,
Tha feachd àrd-ainglean Dhè,
A’ seinn a chliù ro mhòr.
Hallelùiah!
Biodh gràdh a’ luaidh
Air Dia nan Sluagh,
Hallelùiah!
2 Gheibh Dia o lean’ban òg’,
Air thalamh cliù is glòir;
Is sinne fòs nì ceòl
’S a’ chòisir mar is còir.
Hallelùiah!
Nì sinne luaidh
Air Dia nan Sluagh,
Hallelùiah!
3 Dhè bheannaichte, do ghràs
Thoir dhuinne, d’ òigridh mhaoth,
Is foillsich dhuinn gu bràth,
Do mhaitheas is do ghaol.
Hallelùiah!
Nì sinn sìor luaidh
Air Dia nan Sluagh,
Hallelùiah!
4 O gum biodh d’ fhacal naomh
A’ ruith o thràigh gu tràigh,
’S gum faigheadh sluagh an t-saogh’l
Saor theachdaireachd an àigh.
Hallelùiah!
Gach dùil nì luaidh
Air Dia nan Sluagh,
Hallelùiah!
4.4.6.D. LAOIDH 258
1 Tha ghrian dol siar,
’S am feasgar ciar
Ag iadh mun cuairt mo chinn;
Athair gu h-àrd,
Molam do ghràdh
’Nì coimhead orm gu grinn.
2 ’S tu fhèin gam dhìon,
Cha gheilt leam sìon,
’S an duibhre air gach làimh;
A Shlàn’gheir ghràidh,
’S gach uile chàs,
Dìon mi led neart gach tràth.
3 Mo lochd cuir sìos,
Is ann am chrìdh’
Led bheannachd bi a-ghnàth.
A Spioraid Dhè;
Gabh mi dhut fhèin,
’S na trèig-sa mi gu bràth.
C.M. LAOIDH 272
1 Ciùinich mi, Dhè, is cùm mi ciùin,
Feadh mhaireas teas na gaoith;
Bi dhomh gu fionnar mar tha ’n drùchd
Do dh’fhiabhras dian an t-saogh’l.
2 Ciùinich mi, Dhè, is cùm mi ciùin,
’S mo cheann air uchd do ghràidh,
Led laoidh ’s led shalm gam thàladh dlùth,
Is thoir dham spiorad tàmh.
3 Ciùinich mi, Dhè, is cum mi ciùin;
Do sgiath biodh os ar cinn,
Mar bha aig Elim barrach dùmh’l
An tobair chùbhraidh, ghrinn.
4 Seadh, cùm mi ciùin, ge cruaidh an fhuaim
Ruigeas mo chluas ’s gach àit’;
Ciùin ’s mi leam fhèin, gun neach mun cuairt;
Ciùin am measg fuaim na sràid’.
5 Ciùin nuair tha neul na slàint’ am ghruaidh,
Ciùin ann an iargain sheirbh,
Ciùin ann an sògh no ’m bochdainn chruaidh,
Ciùin ann am chall ’s am thairbh’.
6 Ciùin ann am fulang pèin is gruaim,
Mar bha m’ Fhear-saoraidh caomh;
Ciùin ann an tàir ’s an spìd o shluagh
Lem fuathach d’ aìnm ro naomh.
7 Ciùin mar an reul no ’n grian-ghath ùr,
Air cùl nan doinionn mòr’;
Triallam gu rèidh tro strì nan-dùl,
Gu caladh ciùin an Glòir.
8.8.6.8.8.6. LAOIDH 279
1 Na biodh oirbh sgàth no geilt, a threud,
Ron nàmh tha dian air ti ur beud;
Na clisgibh ri feirg dhaoin’;
Ged bhios ur crìdh’ gu tric fo fhiamh,
An caithream-bhuaidh thar poball Dhia,
Cha mhair ach sealan faoin.
2 Na strìochdaibh; dhàsan buinidh ’bhuaidh –
Fear-tagraidh agus neart a shluaigh;
Earbaibh à Dia ro thrèun;
A rùintean ged nach lèir dhar sùil,
Togaidh e Gideon-dìon is iùil
Dha shluagh ’s dha Fhacal fhèin.
3 Oir mar tha ’fhacal fìor, gu beachd,
Ifrinn no talamh len cuid feachd
A’ bhuaidh cha tabhair dhinn.
Nan culaidh-mhagaidh tha ar nàimh;
Dia leinne, ’s sinne ’n glaic a làimh’,
Buaidh-làrach glacar leinn.
4 Amen! A Cheannaird, cluinn ar glaodh,
Is cothaich fhathast air ar taobh;
Lom-rùisg do ghàirdean treun;
’S le uaill is caithream bidh do shluagh
Air meud do threubhachais a’ luaidh,
Gu saogh’l nan saogh’l. Amen.
11.11.11.11. LAOIDH 280
1 Cia taitneach an sgeul gu bheil ainglean na glòir’
Gach madainn a’ tèarnadh gu saogh’l bochd a’ bhròin,
A’ fàgail nan òran is còisir an àigh,
A dh’innseadh gu fìor dhuinn mu Ìosa ’s ma ghràdh.
2 Air sgiathan na maidne gun tarraing iad teann,
A stiùireadh ’s a threòrach’ an fhògaraich fhann;
Thoirt misnich is seòlaidh dhan deòraidh tha truagh,
No ’ghiùlan gu sàbhailt’ gu Slàn’ghear nam buadh.
L.M. LAOIDH 287
1 A Spioraid Dhè, o chian a ghluais
Air aghaidh dhorch’ nan uisge fàs,
Thig nuair a bhios ar cridhe fuar,
Is dùisg ar aigne suas led ghràs.
2 ’S e ’s ainm dhut Neart is Sìth le chèill,
Cumhachd gun chrìch, is Gràdh ro naomh;
Do shamhladh doineann gharg nan speur,
Is tàladh sèimh a’ chalmain chaoimh.
3 Coimhead, is stiùir, is cùm sinn suas
Le còmhnadh mòr do ghàirdein thrèin;
Na trèig ar crìdh’chan ’bha aon uair
Nan ionaid-chòmhnaidh naomh’ dhut fhèin.
4 Na mùchamaid do shoillse grinn;
Ar n-anma gluais led anail chaoimh;
O teagaisg agus treòraich sinn,
A Chofhurtair, a Spioraid Naoimh!
C.M. LAOIDH 291
1 O Thus’ on sruth gach math a-nuas,
Riut togam suas mo chrìdh;
’S gach doilghios, còmhrag, agus caoidh,
A Thighearn’, cuimhnich mi.
2 Nuair dh’èigheas mi, ’s an crìdh’ am chòm,
Ri peacadh trom a’ strì,
Thoir sìth, is maitheanas, is gràs;
Led ghràdh O cuimhnich mi,
3 Buairidhean dian is peacadh dàn,
Tha laighe ghnàth am shlìgh’;
O Dhia, thoir neart dhomh mar mo là;
Gu gràsmhor cuimhnich mi.
4 Nuair chì thu mo chorp lag ga chlaoidh,
Le galar, pian, ’s cion sìth,
Thoir faochadh, fois, is foighidinn;
Cluinn agus cuimhnich mi.
5 Ma ’s e ’s am aghaidh, air do sgàth,
Spìd agus tàir gum bi,
Dhan tàir ’s dhan spìd biodh fàilte chaomh,
Ma chuimhnichear leat mi.
6 Tha nuair sin dlùth ’s an fheudar dhomh
Bhith strìochdadh sìos gach nì,
B’ e m’ fhacal deireannach ’s a’ bhàs,
“O Shlàn’gheir, cuimhnich mi.”
C.M. LAOIDH 295
1 Imich san t-soills’! is gheibh thu beachd
Air companas a’ ghràidh,
Tron Spiorad Naomh a-mhàin ’tha teachd
Bho rìoghachd àrd an àigh.
2 Imich san t-soills’! is peacadh trèigt’
Cha chuir a-rìs ort sal;
Glanaidh fuil Ìos’ do lochd gu lèir,
’S nì d’ anam fiorghlan, geal.
3 Imich san t-soills’! is bidh do chridh’
Mar sheilbh aig Crìosd an Triath;
Esan tha ’tàmh an soills’ gun chrìch
Bidh dhut mar ghrian ’s mar sgiath.
4 Imich san t-soills’! is chì do shùil’
Do dhuibhre ’dol fa-sgaoil,
Oir dhealraich ort an solas-iùil
Tha ’teachd o Shoills’ an t-Saogh’l.
5 Imich san t-soills’! ’s cha bhi gu bràth
Ort fiamh ro sgàil na h-uaigh’;
Sgapar a gruaim ron deàrrsadh àigh,
Oir Crìosd air bàs thug buaidh.
6 Imich san t-soills’! ’s ge doirbh do shligh’,
Soilleir bidh i mar ghrèin;
Oir Dia, troimh ghràs, nì tàmh nad chrìdh’,
An Dia is Soills’ e fhèin!
S.M. LAOIDH 297
1 An Dia tha uile-ghlic,
Ar Slàn’ghear, Rìgh nan Dùl,
Biodh ’uile naoimh a tha fon speur
A’ cur an ceill a chliù.
2 A chomhairle ro chaomh,
A chùram mòr, ’s a ghràdh,
Rinn iad ar dìon o chunnart dìan,
Bho pheacadh, is o bhàs.
3 Ar n-anma cuiridh e,
Gu foirfe is gu fìor,
An làthair glòir a ghnùise fhèin,
Le aoibhneas mòr gun chrìch.
4 Mu ’chathair rìoghail shuas
Coinnichidh ’uile naoimh,
A’ luaidh air mìorbhuilean a ghràidh
Is ’uile ghràsan caomh’.
5 Buinidh do Chrìosd, ar Dia,
Gliocas is neart, gu fìor,
Àrd-choron mòralachd is glòir’,
Is òran-molaidh sìor.
L.M. LAOIDH 305
1 Orts’ tha mi gairm, a Dhia nan Sluagh,
Is tuiteam sìos nad làth’r gu luath;
Nuair thèid na tuiltean thar mo cheann,
Na trèig-sa m’ anam bochd ’s e fann.
2 A charaid chaoimh an dìob’raich thruaigh,
Càit’ an teid mi am èiginn chruaidh?
Càit’ ach gu teach mo Thriath ’s mo Rìgh,
’Tha tairgseadh còmhnaidh dhomh gun dìth?
3 Aon neach a thagair riamh nad làth’r,
An deachaidh chur air falbh le tàir?
Nach ’eil an gealladh fìor gach ial,
“Sir agus gheibh o Dhia gu fial’”?
4 Bu chàramh sin gun choimeas truagh,
Nam biodh tu diùltadh glaodh do shluaigh;
Ach Dia ’bheir cluas is freagradh caoin,
Nì e gach uallach aotrom, faoin.
5 Mo chrannchar thuit an ionad brèagh,
Oir tha m’ Fhear-tagraidh shuas le Dia;
An dream, san t-saogh’l seo, ’s àirde miadh,
Cha d’ fhuair am fàbhar cèudna riamh.
6 Ged tha mi ’m dhìob’rach truagh san dìth,
Mo Dhia gu bràth chan fhàg e mì;
’S cha ghèill an neach do chall no chruadhs
Dhan deònaich Crìosd a thagradh shuas.
8.7.8.7.D. LAOIDH 310
1 Dhia, faic comann beag de dh’òigridh,
’Sheinn do chliù, mar chòmhla cruinn;
Tha thu àrd, is naomh, is glòrmhor;
Giùlan stòlda bhuineadh dhuinn.
2 Lìon ar crìdh’ le gràdh do dh’Ìosa,
Is dhan tìr sa bheil e ’tàmh;
’S O na gabhamaid toil-inntinn
Ann an nì a nì a chràdh.
3 Oir tha fios aig Dia na Fìrinn
Air gach uile nì nì clann,
Is na ’leabhar tha e ’sgrìobhadh
Smuain is gnìomh gach neach a th’ann.
4 Maith ar lochdan dhuinn gu gràsmhor,
Biodh oirnn sgàth ro ghnàths nan daoi;
’S aig ar bàs, nad dhachaidh àghmhoir
Ullaich àite dhuinn a chaoidh.
L.M. LAOIDH 312
1 O dùisg, O dùisg, is glac do neart!
O dùisg, a ghàirdein Dhè nam Feart!
A rìs, mar anns na làithean cein,
Seinnear do chliù led Israel fhèin.
2 A ghàirdein Dè, ’s a bheil ar dòigh,
Bhon duslach bhreun tog suas do shlògh;
Tha d’ fhìreantachd air teachd nar còir;
A-nis leig ris do Shlàinte mhòr.
3 An saogh’l a bhos is nèamh nan speur
Thèid às mar bhaideal-neòil gu lèir,
Ach bidh do Shlàinte seasmhach, teann,
’S chan fhaic do Rìoghachd crioch no ceann.
4 Ro fhad’ tha sinn fo shlat do smachd;
A ghàirdein Dè, do chumhachd glac,
Is nochd do dh’fhògraich Israeil thruaigh,
Do ghràs le ’uile ghlòir ’s le ’bhuaidh.
5 Dhè, ruigeadh solas fìor do Ghrèin’
An dream tha ’tàmh san duibhr’ o chèin;
’S tro chlais a’ chuain, o thràigh gu tràigh,
Treòraich do phoball saorta gràidh.
6 ’S gu Sion tillidh feachd do shluaigh,
Le aoibhneas naomh a’ dol thar luaidh;
Is seinnidh iad le caithreim bhinn
Do chliù ’s do ghlòir gu linn nan linn.
L.M. LAOIDH 313
1 San fheasgar, ro dhol sìos dhan ghrèin,
A Chrìosd, ad ionnsaigh ghluais gach tinn;
Nuair chruinnich iad bha ’n com fo phèin;
A’ falbh, bha ’n cridh’ nan com a’ seinn.
2 San fheasgar, fòs, tha sinne ’n-diugh,
Le ’r n-eucailean eug-samhla cruinn;
Is ged nach lèir dhar sùil do chruth,
Tha fios againn gu bheil thu leinn.
3 A Shlàn’gheir chaoimh, tog dhinn ar cràdh;
Oir cuid tha tùrsach ’s cuid tha fann;
Cuid cha d’ thug dhut ach glè bheag graidh,
’S chaill anam cuid an gràdh a bh’ ann.
4 Dh’ fhàg peacadh cuid fo imcheist thruaigh;
Thuit cuid fo bhuaireasan an t-saogh’l;
Tha cuid ga ’n lot le miannan cruaidh’
Nach cuir ach thusa-mhàin fa-sgaoil.
5 Cuid, ’s ris an t-saogh’l cha d’ thug iad cùl,
Ged fhuaradh leò e mealltach, faoin;
Is tric thug càirdean deòir air sùil
Cuid nach d’ iarr thusa, Charaid chaoin.
6 Cha d’ fhuair neach fhathast lànachd sìth’,
Oir chan eil neach tur saor o lochd;
’S an dream a ghèilleadh dhut ’s gach nì,
Tha olc an cridh’ gan cur fo sprochd.
7 A Mhic an Duine, Shlàn’gheir naoimh,
A dh’fhuiiing buaireadh, bròn, is tàir,
Is lèir dhad shùilean fìor-ghlan, caomh,
Na lotan sin a cheileadh nàir’.
A cumhachd cha do chaill do làmh;
Dhad fhacal buinidh feart is fòir:
Ar n-ùrnaigh èist aig crìch an là;
Dean slàn sinn uile ’d thròcair mhòir.
10.10.11.11. LAOIDH 315
1 Sàr urram gun tàmh do dh’Àrd-Rìgh na Glòir’,
O luaidhibh a ghràdh ’s a chumhachd ro mhòr,
Ar Sgiath ’s ar Fear-daingneachaidh, Aosta nan Là,
’Tha còmhdaicht’ le soillse, ’s ion-mholta gu bràth.
2 O seinnibh ma ghràs, ’s a mhòrachd o chian:
’S e flaitheas a sgàil, ’s a thrusgan a’ ghrian;
’S e carbad a chorraich neul-torrainn nan sian,
’S air dubh-luirg na doininn tha chos-chèuman dian.
3 An saoghal gu leir, le ’iunntas neo-ghann,
’S tu chruthaich, a Dhè, led thrèine gun cheann;
’S tu shuidhich a bhunait neo-chaochlaideach, buan,
’S a chàirich mun chruinne, mar fhallaing, an cuan.
4 Cò ’n teanga ’nì sgeul air d’ fhiùghantas grin?
Tha ghaoth ’s an gath-grèin’ ga nochdadh gach linn;
Dhan ghleann tha e ’taomadh o aodann nan stùc,
’S gu milis a’ braonadh san uisge ’s san drùchd.
5 Lag oighreachan bàis – fann, bàsmhor, gun cheist –
Ar n-earbs’ tha à d’ ghràs nach fàilnich am feast;
Do thròcair ro chaomhail gu siorraidh cha chrìon,
Ar Dia, ar Fear-saoraidh, ar Caraid, ’s ar Dìon!
7.7.7. LAOIDH 321
1 Thighearn’, leis an dà no trì,
’Làthair deònaich fhèin gum bì,
’S riutsa togaidh sinn ar crìdh’.
2 Ìosa, ’s ann trid d’ fhuil, gu beachd,
’Dhòirt thu ’ghlanadh uainn ar peac’,
Gu do chathair ’nì sinn teachd.
3 Thus’ tha eòlach air ar teinn,
Glaodh a’ chreidimh deònaich dhuinn,
’S gu bhith ’tagradh teagaisg sinn.
4 Stiùir thu sinn san t-sligh’, is sheòl,
’S “Abba, Athair” chuir nar beòil,
’Teachd le ’r n-ùrnaigh chum do stòil.
5 Spioraid Naoimh, O crom do chluas;
Ri ar laigse mhòir gabh truas;
Èist an glaodh a thèid uainn suas.
6 Ghèilleadh feòil is crìdh’ san dàil,
Ach tha neach taobh staigh dhen sgàil
Dhan toir Dia gach nì mar ’àill.
7 Dia – an t-Athair, am Mac caoin,
Is an Spiorad Naomh faraon –
Glòir gu bràth dhan Tri-an-Aon!
C.M. LAOIDH 323
1 Is sona luchd a’ chridhe ghlain,
Oir Dia an sùilean chì;
Tha rùn an Tighearn aig a shluagh,
’S tha Crìosd a’ tàmh nan crìdh’.
2 An Tighearn thàinig nuas à nèamh,
A dh’aiseag beatha ’s sìth’,
A thàmh gu h-iriosal measg dhaoin’,
Mar Eisimpleir ’s mar Rìgh.
3 Pàirtichidh e dhan anam umh’l
E fhèin mar rinn o chian;
Mar chòmhnaidh is mar chathair-rìgh
’S e ’n crìdhe glan a mhiann.
4 A Dhia, do làithreachd shireamaid;
Na diùlt am beannachd grinn;
Thoir cridhe glan is iriosal,
’S dean còmhnaidh ann gach linn.
6.5.6.5. LAOIDH 339
1 Reultan beag’ tha deàrrsadh
Às na speuran nuas,
’S crìdh’chan beag ’cur ùmaigh
Gus na nèamhan suas.
2 Bilean beag’ tha ’g aithris
Cliù is moladh Dhè,
’S iad ag iarraidh stiùraidh,
Agus cùrsa rèidh.
3 Làmhan beag’ tha paisgte
Air gach broilleach caomh,
Mu ’n teid iad a chadal,
’Guidhe beannachd naoimh.
4 Casan a bu luaineach,
’S sùilean briosg, fo shuain;
Ainglean caomh an Athar
’Faireadh a chuid uan.
L.M. LAOIDH 342
1 Tha ghrian a-nis a’ streap nan speur;
A’ chruitheachd dhùisg fo ’gathan blàth’;
A Thriath ro chaoimh, bi leinn gu lèir,
Tro uile dhèanadais an là.
2 Dhia, cruthaich annainn cridhe nuadh;
Cuir treibhdhireas nar briath’r ’s nar mèin;
Sa mhadainn ùr is deàlrach snuadh,
Cuireadh nar crìdh’ a suaimhneas fhèin.
3 ’S an sin, nuair chìaras feasgar nuas,
’S a bhios an duibhre ’g iadhadh dlùth,
Bho chogais fhìorghlain èireadh suas
Ar n-òran-molaidh gu do chliù.
4 Glèidh siinn an-diugh, a Thriath ro mhòir;
Gach iarrtas peacach fuadaich uainn,
Is cuireamaid an cèill do ghlòir,
Nar n-uile ghnìomh, is bhriath’r, is smuain.
8.7.8.7. LAOIDH 343
1 Nis mu ’n laigh mi sìos gu cadal,
M’ ùrnaigh èist, O Athair naoimh;
Dèanadh d’ ainglean maiseach, fìorghlan,
Taobh mo leapadh faire chaomh.
2 ’S trom mo chiont’, ach ’s mòr is truime
Na mo lochdan, tròcair Dhè;
Fàgam iad aig crann do cheusaidh;
’S e do chòmhnadh m’ uile stèidh.
3 Gleidh mi rè na h-oidhch’ o chunnart;
Dìon-bhrat d’ ìobairt tharam sgaoil;
Guidheam ort, gud shuaimhneas gabh mi,
Nuair thig crìoch mo chuairt san t-saogh’l.
4 D’ fhoighidinn tha ’dol thar tomhais,
Fad’ os cionn ar cainnt ’s ar smuain;
Cò dhan aithne meud nan gràsan
’Choisneadh dhuinn tre fhuil an Uain?
5 Maith gu saor dhomh m’ uile lochdan;
Fad mo rè thoir neart is fòir;
Stiùir is dìon mi le do bheannachd,
Gus an gairm thu mi gu Glòir.
CM. LAOIDH 345
1 Ceud-Ghin na seachdain’! tostach, caomh,
Sàbaid ar Dè, cia grinn!
Là fois dhan sgìth, is tlachd nan naomh,
Là cliù is molaidh bhinn.
2 Chuir gnùis mo Shlàn’gheir ortsa sgiamh,
Is miadh le ’ais’righ fhèin;
’S e rinn diot là o nèamh ’s o Dhia,
Os cionn gach là fon ghrèin.
3Mar chuireas an ceud-thoradh àgh
An dèigh a’ bhàrr’ gu lèir,
An dream a bheir dhan t-Sàbaid gràdh,
Chì seachdain àigh dha rèir.
4 Seasam an-diugh an aobhar Dhè –
’S leat fhèin an là, mo Thriath;
’S airson ’s gum faigh mi ’mhath gu lèir,
Gluaiseam ’s gach ceum le fiamh.
5 Sguireadh gach saothair ’s gach faoin-chleas,
’S feitheam air Dia an sìth;
Labhram ri Dia, is gluaiseam leis,
’S mealaidh mi ’ghràdh gun dìth.
L.M. LAOIDH 350
1 Duibhre an fheasgair orm mu ’n dùin,
’S mu ’n laigh mi sìos gu cadal ciùin,
Togaidh mi ’n àird, a Thriath ro mhòir,
Laoidh shimplidh leinibh gu do ghlòir.
2 O cuir mo ghuth air ghleus gu binn,
Gus m’ oran-feasgair dhut a sheinn;
O dòirt do ghràdh am chridhe nuas,
Airson ’s gun ruig mo laoidh do chluas.
3 Gabh fhèin mo chridhe beag gu caomh,
Is teagaisg e od chridhe naomh
A luaidh do thròcair is do thrèin’,
Bho èirigh gu ruig laighe grèin’.
4 Glèidh mi led shùil, a Dhè bhith-bhuain,
’S gu gràsmhor dèan mo dhìon am shuain;
Is teachd an là mo shùil nuair chì,
Thugad-sa èirigh smuain mo chridh.
L.M. LAOIDH 353
1 Moladh is cliù biodh dhutsa, Dhè;
Do mhòrachd cuiridh sinn an cèill;
Na cinnich sleuchdaidh dhut a-sìos,
Gad aideachadh mar Thriath ’s mar Rìgh.
2 Bheir sinn dhad ainm ro naomha glòir,
Le seraphan is ainglean mòr’;
Na cumhachdan air nèamh gu h-àrd,
Cuiridh do chliù an cèill gu bràth.
3 O, naomha, naomha, naomha, Dhè,
lehòbha, beannaichte gach rè,
Tha nèamh is talamh làn dhed ghlòir,
Dhed sholas, is dhed chumhachd mòr.
4 Na h-abstoil fòs tha seirm do chliù,
’S a’ cur am meud àrd fhuaim a’ chiùil;
Na fàidhean is na mart’raich ghrinn’,
Sgaoilidh do ghlòir gu linn nan linn.
5 Moladh dhan Athair, Dia nam Feart,
Airson a mhòrachd is a neirt;
Dhan Mhac ro chaoin, ’s dhan Spiorad fhìor,
Aon Trianaid, beannaichte gu sìor.
C.M. LAOIDH 355
1 Air tròcairean mo Thriath ro naoimh
Mo theanga-ghnàth nì luaidh;
Cia ait bhith ’seinn ma thròcair chaoimh,
Is fòs ga ’mealtainn uaith.
2 Gu deàlrach, maireann, mar tha ghrian,
’S cho àrd rì nèamh nan speur,
Gun chaochladh, buan, o chian gu cian,
A Dhè, tha d’ fhìrinn rèidh.
3 Saor chùmhnant gràidh ar Righ ’s ar Dè,
Mairidh gu linn nan linn;
’S gu muinghineach fo sgàil do sgèith,
Do naoimh nì tèarmann grinn.
4 ’S leat fhèin, a Dhè, an cuan ’s am fonn,
A chruthaich thu led làimh;
Aig d’ òrdugh èiridh fearg nan tonn,
’S aig d’ òrdugh nì iad tàmh.
5 Air thalamh ’s anns na nèamhan àigh,
Cò ’s Tighearn’ mar thu fhèin?
O lìonadh buaidh do Shoisgeil ghràidh,
Gach ceàrn a tha fon ghrèin.
8.7.8.7.8.7. LAOIDH 359
1 Stiùir sinn, Athair nèamhaidh, stiùir sinn
Thar muir bhuairt an t-saogh’l nach fiù;
Beathaich, treòraich, dìon, is gleidh sinn’;
Chan ’eil còmhnadh ann ach thu;
Ach a’ mealtainn gach aon bheannachd,
Ma tha Dia na ’Athair dhuinn.
2 Maitheanas, a Shlàn’gheir, thoir dhuinn;
Meud ar laigse dhuitse ’s lèir;
Chaidh thu trid an t-saogh’l seo romhainn;
Mhothaich thusa ’uile phèin;
Lag is buairte, fann is claoidhte,
Trid an fhàsaich chaidh thu fhèin.
3 ’Spioraid Dhe, a’ teachd gar n-ionnsaigh,
Lìon le aoibhneas nèimh ar crìdh’;
Measg le gràdh ar n-uile ruintean,
Sòlas dhe nach fàs sinn sgìth;
Mar seo, sàthach, saorta, stiùirte,
Nì air bith cha mhìll ar sìth.
L.M. LAOIDH 364
1 A Spioraid, thig – a Chalmain naoimh –
Is m’ èucail pheacach cuir a thaobh;
Bi dhomh mar shoills’ is mar fhear-iùil;
Mo smaoin ’s mo cheum glèidh fhèin led shùil.
2 Le leus na fìrinn treòraich mi,
’S gum faic ’s gun roghnaich mi mo shligh’;
Am chridhe suidhich gràdh is fiamh,
Airson ’s nach claon mo cheum o Dhia.
3 Stiùir mi gu Crìosd, an t-slighe nuadh,
’S na leig mi chaoidh air seachran uaith;
Stiùir mi gu naomhachd – slighe rèidh,
Troimh ’mhàin an ruig mi tigh mo Dhè.
4 Gu tèaraint’ glèidh mi le do làimh
Bho pheacadh is o eangach nàimh;
Stiùir mi gu Dia, mo shuaimhneas grinn;
’S mo shonas faigheam ann gach linn.
10.10.10.10. LAOIDH 367
1 Stiùir sinn, O Athair, ann an slìgh’ na sìth,
Oir claonaidh sinn mur stiùir thu sinn gach lò,
Is fàsaidh imcheist agus doilghios-crìdh’;
Stiùir sinn tro Chrìosd, an t-slighe fhìor is bheò.
2 Stiùir sinn, O Athair, anns an t-slighe fhìor;
Mur treòraich thu, ’s e ’s dàn duinn ribe ’s càs,
larrtais neo-ghlic a’ cur ar n-òige clì,
’S gun earbs’, gun dòigh, a’ triall gu aois is bàs.
3 Stiùir sinn, O Athair, anns an t-slighe cheirt;
Gun d’ iùl-sa gheabh sinn tuisleadh dall is pèin,
Fo ghruaim ’s fo dhuibhre ’strì, gun eòl, gun neart;
Cha bhi ar turas tèaraint’ ach leat fhèin.
4 Stiùir sinn, O Athair, gu do shìth gu h-àrd,
Cas agus garbh gam bi ar slìgh’ fon ghrèin,
Aoibhinn no brònach, mar a chì thu ’s fheàrr,
’S an ruig sinn beatha iomlan annad fhèin.
L.M. LAOIDH 368
1 Athair air Neamh! do ghràdh neo-ghann,
Fhuair èirig dha ar n-anma fann;
Nad làth’r tha sinne, peacaich thruagh,
A’ grìosadh maitheanais o shuas.
2 Mhic Shìorraidh! ar Fear-saoraidh gràidh,
Ar Triath, ar Sagart, is ar Fàidh
Nad làth’r tha sinne, peacaich thruagh,
A’ grìosadh gràis or n-Athair shuas.
3 A Spioraid Naoimh! a thogas ’n àird
An t-anam bochd o chiont’ ’s on bhàs,
Nad làth’r tha sinne, peacaich thruagh,
A’ griosadh cumhachd bheò o shuas.
4 Dhia – ’n t-Athair, Spiorad, ’s Mac faraon,
An Diadhachd dhìomhair, Trì-an-aon,
Nad làth’r tha sinne, peacaich thruagh –
Gràs, saorsa, ’s neart, cuir oirnn a-nuas.
– 7.8.7.D. LAOIDH 369
1 Shlàn’gheir, deònaich dhuinn do bheannachd,
Nis mu ’n laigh sinn sìos gu tàmh;
’S aithne dhut ar lochd ’s ar n-easbhaidh;
Slàint’ is saorsa thig od làimh;
Ged tha cunnartan is saighdean
Ghnàth ag iadh mun cuairt ar cinn,
D’ ainglean naomh tha ghnàth gar faire;
’S tèaraint’ sinn is thusa leinn.
2 Cianail, dorch, ged bhios an oidhche,
Dorchadas chan fhalaich uat;
’S tusa ’n tì tha ghnàth, gu coibhneil,
’Cumail faire air do shluagh;
’S bàs nan glacadh sinn ’s an oidhche,
Is gum b’ i ar leab’ ar n-uaigh,
Sgeadaicht’ ann am maise shìorraidh,
Dùisgeamaid ’s na nèamhan shuas.
L.M. LAOIDH 370
1 Molamaid d’ ainm, a Dhia ro mhòir,
Mar chòmhla ’seinn do chliù ’s do ghlòir;
’S gach àite adhraidh dhut do naoimh,
Dhan aithne meud do mhaithis chaoimh.
2 Na h-ainglean glaodhaidh riut gu lèir,
A’ seinn do chliù os cionn nan speur;
Cerub is seraph àrd an glòir,
Nèamh is a chumhachdan ro mhòr.
3 Na h-abstoil bidh ’s a’ chòisir àigh,
A’ seinn le cuideachd naomh nam fàidh;
Na mart’raich ghlòrmhor, feachd nam buadh,
Air d’ urram nì gu sìorraidh luaidh.
4.4.6.D. LAOIDH 381
1 Tha mhadainn àill’,
Le ’soillse àigh,
Gam dhùsgadh suas à m’ shuain;
Is fios dhomh ’s e
Gràdh saibhir Dhè,
’Ghabh cùram caomh dha uain.
2 Tron là gu lèir,
Guidheam ort fhèin,
Thoir dìon is stiùireadh caomh;
Gach lochd glan uam,
Nad fhuil thar luach,
Is fanam aig do thaobh.
3 O cuir do shìth
A staigh am chridh’,
A Spioraid mhaith is mhòir;
lompaich mi, Dhè,
Gud choltas fhèin,
Is ullaich mi son Glòir’.
8.7.8.7. LAOIDH 383
1 Cliù dhan Tighearn anns na h-àrdan;
Ainglean, molaibh e gu lèir;
Grian is gealach seinneadh dhàsan,
’S sibhse, ’reultan glan nan speur.
2 Cliù dhan Tighearn! thug e àithne,
Chual’ a’ chruitheachd Dia nam Feart;
Rinn e reachdan buan is daingean,
Gus an stiùireadh anns a’ cheart.
3 Cliù dhan Tighearn! tha e glòrmhor,
’S buan a ghealladh is a ghràs;
Thug a naoimh le ’neart ’s le ’chòmhnadh,
Buaidh air peacadh ’s air a’ bhàs.
4 Cliù dhan Tighearn, Dia ar slàinte!
Feachd nan naomh tha ’luaidh a ghlòir’;
Talamh ’s nèamh ’s a’ chruitheachd àillidh,
Seinneadh cliù dha ainm ro mhòr!
L.M. LAOIDH 385
1 O Thus’ tha ’tàmh sna nèamhan mòr’,
Os cionn nan reul is deàlrach glòir –
An t-ionad nach cuir feum gu bràth
Air gealach oidhch’, no grian ’s an là;
2 Ged shleuchdas mìltean dhut gun tàmh,
Air sgàth do Mhic aig do dheas-làimh,
Furtaich air cuspairean a ghaoil,
A’ triall fo dhoilgheas anns an t-saogh’l.
3 Ar n-oidhch’ tha dorch’ ’s ar là fo sgàil,
’S ma bheir thu uainn do làithreachd àill’,
Dè ’s dàn dhuinn, duslach truaillidh, fann
’S gun fhurtachd no fear-dìon dhuinn ann?
4 Tha ’n duibhre ’s a cuid feachd gach taobh,
Gun mheas air Dia no ’Mhac ro chaomh;
’S tha sinn’ air chrith le uamhann balbh;
Na tionndaidh d’ aghaidh uainn air falbh.
5 O cuidich sinn, a Dhia ro mhòir;
Led ghàirdean furtaich agus fòir;
Na lasadh ruinn do chorraich cheart;
Till ruinn nad ghràdh, O Dhia nam Feart!
C.M. LAOIDH 386
1 Dhia, crom do chluas rim ghuidhe dhèin,
Is m’ ùrnaigh dhìomhair cluinn;
Mo Rìgh ’s mo Dhia, cò ach thu fhèin
’Nì furtachd orm am theinn?
2 Mo Dhia, ’s a’ mhadainn ruigeam thu,
’S gu moch tràth dh’èireas grian,
Le dòchas togam riut mo shùil;
Na diùlt dhomh m’ iarrtas dian.
3 Am fìrean mealaidh beannachd caomh
Bho làmhan fialaidh Dhè,
’S le ’fhàbhar nì e ’uile naoimh
A chuartach’ mar le sgèith.
8.7.8.7.7.7. LAOIDH 391
1 Ghlèidh do mhaitheas rè an là sinn;
Èist ruinn mu ’n tig àm dhuinn tàmh;
Fad na h-oidhche dìon led làimh sinn;
Tèarainn sinn o bhuaireas nàmh.
Ìosa bi dhuinn nad fhear-dìon,
Riutsa earbaidh sinn gach sìon.
2 Coigrich anns an t-saogh’l, ’s luchd-turais,
’S nàimhdean umainn air gach taobh,
Dìon sinn fhèin ’s ar caoimh o chunnart;
Gheibh sinn fois nad asgall naomh:
’S trath thig sinn gu crìch ar rè,
Nì sinn tàmh an àros Dhè.
7.7.7.7.D. LAOIDH 395
Glòir lehòbha biodh ga luaidh,
Ghnàth na chùirtean naomh’ le shluagh;
Seinneadh ainglean rìogh’chd an àigh,
’S fòs an dream a bhlais a ghràdh –
Sluagh a’ seinn gu nèamh a-suas,
Ainglean ’gairm gu talamh nuas.
Linn gu linn, is cuan gu cuan,
Moladh ’ainm gu sìorraidh buan.
7.6.7.6.D. LAOIDH 397
1 Mòr chliù do Dhia an t-Athair,
Mòr chliù dhan Mhac ro chaomh,
Mòr chliù do Dhia an Spiorad,
An Trianaid shìorraidh, naomh.
2 A phoball saorta, sleuchdaibh
Mun cuairt dhan chathair mhòir,
A’ toirt do Dhia na aonar,
Gach urram, neart, is glòir.


c: text/html

text:
- TIOTAL
- Sealladh chun an ear air Stèisean an Àbhais, on àrd-chabhsair ghoirid
- EXTERNAL ID
- PC_HRS_STATIONS_001_081
- ÀITE
- An Abhais
- SGÌRE
- Eilginn
- SIORRACHD/PARRAIST
- MOIREIBH
- LINN
- c1950an
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26816
- KEYWORDS
- Rèile na Gàidhealtachd
London Midland and Scottish Railway
LMS
Hudaman
Sealladh farsaing dhen stèisean a' sealltainn on ear, on àrd-chabhsair ghoirid far an robh meur Hudaman a' tighinn a-steach.
B' e an Àbhais, 37 cilemeatair à Inbhir Nis, far an robh an ceangal eadar an loidhne à Inbhir Nis ri loidhne Baile Cheith agus Hudaman. Dh'fhosgail e air a' 25mh dhen Mhàrt 1858 agus dhùin e do luchd-siubhail air an 3mh dhen Chèitean 1965, agus do bhathar air an t-7mh dhen t-Samhain 1966

robotstxt: allowed

filter: keep


text:
- TIOTAL
- A' cur suas bratach a' phost-adhair, 1934
- EXTERNAL ID
- GB1796_981_P_19_35
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 29 Cèitean 1934
- LINN
- 1930an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11005
- KEYWORDS
- airfields
Royal Mail
communications
Tha an dealbh seo a' sealltainn Caiptean Edmund Ernest "Ted" Fresson a' cur suas aon de na brataichean beaga sònraichte aig Post-adhair Oifis a' Phuist eadar seadaichean nam plèanaichean aig Raon-laighe Longman ann an Inbhir Nis. Tha e a' comharrachadh a' chiad turas post-adhair ann am Breatainn mar phàirt de sheirbheis chunbhalach aig prìsean coitcheann. Bha an t-seirbheis a' ruith eadar Inbhir Nis agus Baile na h-Eaglais agus thòisich e air an 29mh den Chèitean 1934.
B' e Fresson a stèidhich Highland Airways agus a bha na cheannard aca agus 's chaidh e leis a' chiad phost (timcheall air 2000 litir) na b' fhaide air adhart san latha
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Sgrùdadh Inneal-luirg (SEO) Sgrùdadh mar a tha e an urra ris an làrach-lìn seo càirdeil agus dè cho comasach 'sa tha e. Tha e comasach do roghainnean atharrachadh a thoirt air na h-atharrachaidhean a bhios a 'toirt seachad an gnìomhachais. SEO Sgrùdadh comprend des analyzes techniques, sur page, page hors, compétitives et par mot clé.
Jack Mac a 'Mhuilleir, neach-stiùiridh le stiùiriche-stiùiridh
Semalt , a 'mìneachadh an sgrùdaidh SEO, a' toirt iomradh air an t-seorsa agus a 'toirt a-steach an adhartais dà làrach.
L'importance de l'audit SEO
Dè cho tric a choinnich Google ris na duilgheadasan a dh 'fhaodadh a bhith aca, agus gu bheil iad a' toirt a-mach dè na rudan a tha a dhìth orra, agus gu bheil iad a 'faireachdainn gu bheil iad a' faireachdainn gu bheil iad ag obair gu luath agus a 'dèanamh atharrachaidhean ann an co-dhùnaidhean - calcas aguascalientes airport. L'anailis de vérification airson cead a thoirt do luchd-obrach agus ionadan de luchd-obrach eile. Tha e comasach do roghainnean atharrachadh aig àm sam bith. Air adhart Atharraich do roghainnean Faigh a-mach tuilleadh Ceanglaichean taic Air adhart Taic mu Ruigsinneachd Log a-steach Stiùireadh a 'BhBC Naidheachdan Spòrs Aimsir Tbh Rèidio Na h-
- Accessibilité Tha làrach lìn a 'toirt taic do na ceanglaichean seo agus tha iad a' toirt sùil air an làrach-lìn aca. Si vous échouez avec cette étape, le moteur de recherche ne sera pas en mesure d'explorer, a tha a 'toirt buaidh air a' phoileasaidh. A 'gabhail a-steach, tha Robots.txt a' dèanamh cinnteach gu bheil iad a 'dèanamh cinnteach gu bheil iad a' dèanamh cinnteach gu bheil iad a 'dèanamh cinnteach gu bheil na duilleagan a dhìth orra. Il comprend egalement une étude des codes d'HTTP. Dans le cas de la canonization (dùblachadh de dhuilleag), 's mi a' dèanamh anailis air teicneòlas ceadachd de rediriger les duilleagan dupliquées vers l'original. Toutes les pages doivent être interconnectées pour s'assurer que personne ne reste isolé et que l'exploration ne les ignore pas.
- Clàr-innse A 'toirt sùil air na seirbheisean a dh' fhaodadh a bhith cinnteach gu bheil iad a 'toirt sùil air duilgheadasan. Un nombre accru de pages indexées a 'dannsadh leis a' cheangal ris an làrach-lìn, a tha a 'gabhail a-steach clàr-amais an aon seòrsa.
- Performance du site Tha an t-seirbheis seo a 'toirt taic do luchd-cleachdaidh nach eil a' toirt taic do dhuilleag an duilleag ma tha thu a 'dèanamh cinnteach gu bheil thu a' cleachdadh eadar-lìn eadar-lìn le lente. Bidh Cela a 'toirt buaidh air luchd-tadhail..
Réalisation de l'audit SEO
Tha e comasach do làrach lìn
a bhith a 'toirt seachad fiosrachadh sam bith eile.
Analystes de la SEO
Spècialistes de la SEO, come notre agence, mener des enquêtes approfondies en utilisant des outils et des applications. Tha an làrach-lìn seo a 'gabhail a-steach rannsachadh, a' toirt taic do dhaoine a tha a 'dèanamh cinnteach gu bheil iad a' dèanamh cinnteach gu bheil iad a 'dèanamh cinnteach gu bheil iad a'
Uile gu lèir a dh 'aindeoin an sgrùdaidh SEO
Tha cuid de dhaoine a 'dòrtadh cuid de dhaoine a tha a' sgrùdadh an SEO. Tha e comasach do roghainnean atharrachadh aig àm sam bith. Cette option est réservée aux personnes confiantes qui possèdent de solides a 'riochdachadh dhòighean-obrach.
Teicneòlas a-mach às an sgrùdadh
- Frog Screamach ou Xenu Ils a 'toirt taic do dhuilleagan clàr-amais, a' gabhail a-steach a 'chonaltradh, ath-rèiteachaidhean eadar-nàiseanta agus an dùblachadh.
- Inneal-iùil SEO IIS Dèan sgrùdadh air inntrigeadh do làrach agus molaidhean a thoirt seachad le bhith a 'toirt seachad barrachd fiosrachaidh.
-
Semalt
eòlaichean a tha a 'dèanamh sgrùdadh air na dòighean-obrach aca agus a' toirt a-steach na co-dhùnaidhean SEO de votre site, a dh 'aindeoin ceathrar cheistean agus ath-leasachadh.
- Contrôle DNS Pingdom A 'toirt taic do dh' aithrisean, sgrùdaidhean dà-dhannsa agus dlighe-sgrìobhaidh de dh 'oifis DNS.
- Builtwit Vérifie l'architecture d'un domaine et rend compte des problèmes structurels liés au référencement.
- GTmetrix Aon neach a dh 'aithnicheas a h-uile duine a dh' fhaodadh a bhith a 'toirt seachad taic do làrach-lìn. Tha e comasach do roghainnean atharrachadh aig àm sam bith. Air adhart Atharraich do roghainnean Faigh a-mach tuilleadh BBC Ceanglaichean taic Taic mu Ruigsinneachd Log a-steach Stiùireadh a '
- Innealan Mhaighstir Lìn Ghoogle Aithnisean air an làrach-lìn, inneal-làimhe agus an santé d'aon làrach lìn.
Lors de l'audit SEO d'un site Lìon, assurez-vous que tous les facteurs airt été pris en compte. La complexité et l'approche cohérente de la réalisation de l'analysis sont les facteurs clés qui contribuent au succès de l'audit. Ann an s'appuyant sur le résultats de l'analyze multifactorielle, vous pouvez desvelopper la bonne stratégie de référencement pour la promotion de votre site Web.


text:
Bonn-airgid dha fear as na Stàitean
'S e fear, trì thar fhichead bliadhna a dh'aois a choisinn an duais is cliùtaiche a th'ann ann an saoghal na pìobaireachd Diardaoin.
'S e Calum Beaumont a Bo'ness a thog bràidse Cruinneachadh a' Chinn a Tuath.
Cha robh Calum idir a' sùileachadh gum buannaicheadh e agus e an dèidh an èileadh aige a thoirt dheth mus deachaidh na duaisean a thoirt seachad.
Seo a' chiad turas aige a' cluich san fharpais agus 's ann ann a briogais jeans a thog e an duais.
Bonn-airgid
Thuirt e gur e urram mhòr dha rìribh a bh'ann dhà agus e air a bhith cluich bho bha e seachd bliadhna a dh'aois.
'S e fear as na Stàitean Aonaichte Derek Midgely, a tha na fhear-cathrach air Comunn na Pìobaireachd, a choisinn am bonn-airgid le Mìcheal Fitzhenry, à Glaschu, anns an dàrna àite.
Chaidh a chiad àite ann am farpais na Caismeachd, Strath Spè 's Ridhil, gu Uileam MacCallum à Glaschu.


text:
- TIOTAL
- Tagradh agus Saoradh bho Iain Grannd gu Morair a' Cheartais, Mac na Clèirich, 10 Sultain 1750, d.2
- EXTERNAL ID
- Z_GB232_L_INV_HC_9_47II_02
- DEIT
- 1750
- LINN
- 1750an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5788
- KEYWORDS
- pàipearan cùirte
clàran cùirte
braighdeanas
Is e seo earrann à litir Tagraidh agus Saoraidh bho Mhghr. Iain Grannd gun Làn Urramach Morairean a' Cheartais, Mac na Clèirich agus Minto, fon cheann-latha 10 Sultain 1750. Tha e co-cheangailte ri Alasdair MacDhòmhnaill, Màiri NicDhòmhnaill agus Anna NicDhòmhnaill à Moneragie agus Màiri NicUalraig à Gleann Lèibhe. Chaidh an cumail an grèim ann an Tollbooth Inbhir Nis fhad 's a bha iad a' feitheamh ri an cùirt airson na h-eucoir 'gun tug iad ionnsaigh no gun d' rinn iad fòirneart no gun do chuir iad bacadh air Coileanadh nan Laghan', agus rinn iad iarrtas an saoradh air urras a chaidh a cheadachadh.
Anns an sgrìobhainn seo tha Iain Grannd ag iarraidh 'gur dòcha gum biodh iad na Morairean toilichte barantas a cheadachadh gus na Pearsaichean a tha air an ainmeachadh shuas a chur air ais ... dha Tollbooth Inbhir Nis agus fuireach an sin gus an tèid an saoradh an ceann sreath na Lagha a rèir Ceartais'. Bheachdaich na Morairean air an tagradh agus 'cheadaich iad Barantas a rèir nan Cùmhnantan sin'


text:
Product Description
Details
A second CD of waulking songs - very rhythmic chants to while away the time-consuming manual softening of the tweed. Bannal sing 18 songs on the CD, some of which are amongst the 16 on the DVD, a fascinating BBC Scotland documentary. Track Listing: O's Fhada Bhuainn Anna; Tha Fadachd Orm Fhin; Air A Leabaidh 'S Mi M'onar; Dheanainn Sugradh Ris An Nighinn Duibh; Gur E Mo Ghille Dubh Dhonn; Oich U Is Hiuraidh Eile; Ged Is Griannach An Latha; Latha Dhomh 'S Mi Siubhal Mointich; Hu Ra Bho Ho; A Mhic Iain 'Ic Sheumais; Mairead Nan Cuiread; An Cul Bachalach; Turas Dhomhsa Chon Na Galldachd; Cha Bhi Mi Buan; Dh' Fhalbh Mo Run 'S Dh'Fhag E'n Cala; Seinn O Horo Seinn; Chi Mi Fada Bhuam; Port Na Caillich
Additional Information
Additional Information
Customer Reviews
You may also like
Scottish Dance Frolic
CD-Audio
Ciaran Dorris - Home
CD-Audio
Catriona Mckay
CD-Audio
At The Royal Albert Hall
DVD video
Lucky For Some
CD-Audio
The Foaming Sea
CD-Audio
A Land For All Seasons
CD-Audio
Urachadh
CD-Audio
Folk 'n' Rock
DVD video
Holly Wood
CD-Audio
Sent by the Lord
CD-Audio
T'ai Chi
CD-Audio


text:
Clachan Ghlinn Lus
‘S e baile beag dùthchasail faisg air Dùn Reicheit, air an àirde an iar-dheas na h-Alba a th' ann an Clachan Ghlinn Lus neo Baile na Cloiche (Beurla/Beurla Ghallta: Glenluce). Tha e suidhichte aig 23m os cionn ìre na mara,[3] ri taobh na h-Aibhne Luis, far a shruthas e gu màthair-uisge na Linne Salmhaigh, aig ceann a’ Bhàigh Luis, air an àirde an iar Dhùin Phris is Gall-Ghaidhealaibh (Siorrachd Bhaile na h-Ùige ro 1975), eadar An t-Sròn Reamhar agus Cill Chomhghain. Tha e 304km air falbh bho Obar Dheathain, 115km bho Ghlaschu, 80km bho Dhùn Phrìs agus 157km bho Dhùn Èideann, prìomh-bhaile na dùthcha.[4] 'S e Beurla agus Beurla Ghallta a th' aig a’ mhòr-chuid dhiubh ann an Clachan Ghlinn Lus. Tha Eaconomaidh a' bhaile gu math crochte air àiteachas, turasachd agus coilltearachd. Taobh fhoghlaim, tha bun-sgoil ann[5] ach feumar a dhol dhan àrd-sgoil anns An t-Sròin Reamhair.[6]
Susbaint
Freumhan an Ainm[deasaich | deasaich an tùs]
A rèir eòlaichean fhreumh-fhaclachd, tha e coltach gur ann à baile agus clach anns a' Ghàidhlig fhèin a bh' ann seann ainm a' bhaile. Bheireadh sin Baile na Cloiche dhuinn sa Ghàidhlig an latha an-diugh.[7] A dh’ aindeoin sin, tha cuid dhen bheachd gur ann à lùb a th’ann an t-ainm ùr, a bheireadh Gleann an Lùib dhuinn, ged a tha gleann agus ainm na h-aibhne mòran nas coltaiche.[8] Nochd a' Ghàidhlig ann an ceann a deas na h-Alba anns an 7mh Linn agus bha an cànan fhathast làidir ann an Siorrachd Bhaile na h-Ùige fhèin anns an 18mh Linn.[9]
Eachdraidh[deasaich | deasaich an tùs]
Tha tobhta Glenluce Abbey faisg air a' bhaile. Chaidh an abaid a thogail timcheall air 1190. Chaidh an eaglais a chithear an-diugh a thogail ann an 1814 agus chaidh seansail a chur rithe ann an 1968.[10]
Poileataigs[deasaich | deasaich an tùs]
'S ann gu Comhairle Choimhearsnachd Seann Lus a bhuineasClachan Ghlinn Lus, a ghabhas a-steach Achadh na Meilge, Barblae agus Dùn Reicheit cuideachd. Tha dìreach 1,315 duine a' fuireach san sgìre air fad.[11] Tha 15 comhairlichean coimhearsnachd a' riochdachadh na sgìre. Tha e a' buntainn dhan uàrd-taghaidh 02 (Wigtown an Iar) airson Comhairle na Roinne.[12]
Gnàth-shìde[deasaich | deasaich an tùs]
'S ann ann an sgìre mòran nas blàithe (Cuibheasachd bhliadhnail: 8.4 °C) agus mòran nas fhliche (Cuibheasachd bhliadhnail: 1142mm) an coimeas ris an còrr dhen dùthaich 's a tha Clachan Ghlinn Lus. Tha sileadh trom ann, fiù 's fad na mìosan nas tioraim, leis nach eil e idir fad air falbh bhon mhuir air an àirde an iar na h-Alba. 'S e àite Cfb ann an sgèile Köppen-Geiger a th' ann an Clachan Ghlinn Lus.[13] Chan eil an t-sneachd idir pailt an seo. Tha diofar mhòr eadar am mìos as fhliche agus am mìos as tioraim: 62mm eadar an Cèitean (dìreach 64mm) agus an Dàmhair (126mm). Fad na bliadhna, bidh an teothachd ann am fiaradh mheadhanach: 11.6 °C.
Còmhdhail[deasaich | deasaich an tùs]
Chan eil seirbheis rèile ann. A dh'aindeoin sin, tha dà sheirbheis bhus a' frithealadh a' bhaile:
- 430 An t-Sròn Reamhar - Baile Ùr Ghlinn Lus - Clachan Ghlinn Lus
- 430 Baile Ùr nan Stiùbhartach - Clachan Ghlinn Lus - An t-Sròn Reamhar.[14]
Iomraidhean[deasaich | deasaich an tùs]
- ↑ Arcgis
- ↑ Post Code Maps
- ↑ Mongabay
- ↑ Distance From To
- ↑ A’ Chomhairle
- ↑ Stranraer Academy
- ↑ Studies in the Topography of Galloway, Sir Herbert Eustice Maxwell of Monreith, Constable, Dùn Èideann, 1887
- ↑ The Placenmes of Scotland, James B. Johnston, Dùn Èideann 1892
- ↑ Transactions and Journal of Proceedings of the Dumfriesshire and Galloway Natural History and Antiquarian Society. Third Series. Volume XI: 147
- ↑ Scotland's Churches
- ↑ A' Chomhairle
- ↑ “Dumfries and Galloway Wards 2007”. Local Government Boundary Commission for Scotland. Air a thogail 29mh dhen Ghiblean 2017.
- ↑ Climate Data
- ↑ Còmhdhail na Comhairle
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NX 197 573
Achadh na Meilge • Àrd Bhaile • Baile Gheàrr Lios • Baile na h-Ùige • Baile Ùr Ghlinn Lus • Baile Ùr nan Stiùbhartach • Barrachan • Blaidneach • Càrn Rìoghain • Cille Chainneir • Cill Choluim • Cill Chomhghain • Cill na Tràghad • Clachan Ghlinn Lus • Damnaglaur • An Druim Mòr • Dùn Reicheit • Eaglais Steafain • An Eilreig • Ervie • A' Ghlac • Na Lochain • Lios Uillt • Am Magh Crom • Am Monadh Rèidh • Port Neasaig • Port Phàdraig • Port Rosnait • Poll an Iùbhair • Sandhead • Soirbidh • An t-Sròn Reamhar • Taigh Mhàrtainn • Whauphill


text:
Ceist mu sheirbheis shlàinte Ìle
Tha dotairean teaghlaich ann an Ìle ag ràdh gu bheil iad a' dol a sguir ri seirbheis taobh a-muigh nan amanan abhaisteach.
Thuirt na dotairean Ailean Mac an t-Sagairt agus Grace Gibson gun toir iad an t-seirbheis gu ceann ann an trì mìosan.
Tha na dotairean ag ràdh gu bheil cion luchd-obrach is goireasan a' fàgail nach urrainn dhaibh cumail a' dol.
'S e seo an caibideal às ùr ann an staing an eilein a thaobh seirbheisean slàinte.
Sanas
Roimhe bha aig na h-eileanaich fhèin ri sanas a chur ma sgaoil gus dotair teaghlaich fhastadh nuair a dh'fhailich e air Bòrd Slàinte na Gàidhealtachd dotair a lorg.
Thuirt an dotair Ailean Mac an t-Sagairt gu bheil na dotairean airson an t-seirbheis a thoirt seachad ach nach robh roghainnn eile aca.
''Tha sinne mar bhuidhean dhotairean teaghlaich a' faireachdainn gu bheil e soillear nach tèid againn air seirbheis choileanta tron là a thoirt seachad an cuide ri seirbheis taobh a-muigh nan uairean abhaisteach a tha sàbhailte", thuirt e.
Còmhradh
''Tha sinn air a bhith a' còmhradh ris a' bhòrd-slàinte gus barrachd taic fhaighinn ach chan eil sinn air adhartas sam bith a dhèanamh.'
"S e tarraing a-mach bho a bhith a' tabhainn seirbheis taobh a-muigh nan uairean abaisteach an roghainn mu dheireadh a bh'againn.''
Tha a' choimhearsnachd a' tuigsinn suidheacadh nan dotair, a rèir Roberta NicNèill bho chomhairle coimhearsnachd an eilein.
Uallach
''Anns a' chiad dol a-mach tha uallach oirnn", thuirt i.
''Ach tha sinn a' tuigsinn nach eil e comasach dha na dotaitrean cumail a' dol as aonais taic a bharrachd.'
''Tha mi a' smaoineachadh gu bheil Bòrd Slàinte na Gàidhealtachd air dìchuimhneachadh gu bheil àiteachan deas air Inbhir Nis'', thuirt i.


text:
- TIOTAL
- Iain MacGill-Iosa le bhalaich Calum agus Iain, 1940
- EXTERNAL ID
- GAIRLOCHM_1008
- ÀITE
- Eilean Fladday
- SIORRACHD/PARRAIST
- INBHIR NIS: Port Rìgh
- DEIT
- 1940
- LINN
- 1940an
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6294
- KEYWORDS
- mòine
connadh
Dealbh-camara de dh'Iain MacIllIosa (air an làimh dheis) còmhla ri mhic Calum (làmh chlì) agus Iain (meadhan) a' giùlan chliabh mònach faisg air an taigh aca air Eilean Fhladaigh. B' iad fear dhe na teaghlaichean mu dheireadh a bha a' fuireach air an eilean.
Lorgar Eilean Fhladaigh far cost' an iar-thuath Ratharsaigh, thar caolas cumhang air a bheil Caol Fhladaigh, a tha na thràigh aig muir-meadhanach.
Nuair a sgrìobhadh seo (2010), bha trì taighean dùthchail a thathas a' cleachdach mar thaighean sàmhraidh. Bha uaireigin coimhearsnachd bhuadhach croitearachd le 29 daoine a' fuireach an 1841; 51 an 1891; 12 an 1951 agus 12 an 1971 a-rèir chlàraidhean a' chunntais-shluaigh.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Duais do dh'Iain Thormod MacLeòid
Chaidh an t-seirbheis a thug Iain Tormod MacLeòid do dh'fhoghlam Ghàidhlig aithneachadh, 's Duais Choileanadh Fad Beatha ga buileachadh air aig cuirm Àrd-Fhoghlaim an Herald.
Tha Iain Tormod, a tha a-niste na Cheannard air Foghlam aig Sabhal Mòr Ostaig, air a bhith ag obair ann am foghlam Gàidhlig o chionn iomadh bliadhna.
A' buileachadh na duais air Iain Tormod, thuirt Prionnsabal Colaiste Bhaile Ghlaschu, Pòl Little: "Tha e air a bhith ag obair ann am foghlam còrr is 35 bliadhna, chuir e an t-uabhas ri leasachadh foghlaim leantainnich agus àrd-fhoghlaim tro mheadhan na Gàidhlig.
"Tha dlùth-cheangal eadar ainm agus Sabhal Mòr Ostaig.
"Mus do ghabh e a dhreuchd ann, cha robh ann an SMO ach colaiste neo-eisimeileach a bha a' tabhainn chùrsaichean goirid ràitheil ann an cànan is cultar na Gàidhlig.
"An-diugh, tha a' cholaiste a' tabhann còig chùrsaichean ceuma urramach, agus cùrsaichean iar-cheumnachd.
"'S iongantach gum biodh Sabhal Mòr Ostaig mar a tha e an-diugh mura b' e dealas, lèirsinn, dripeileachd agus dìcheall Iain Thormoid MhicLeòid."
Chuir Prionnsabal Sabhal Mòr Ostaig, Boyd Robasdan, cho toilichte 's a bha e mun duais an cèill.
"'S math an airidh air an aithneachadh seo air a' bhuaidh mhòir a thug Iain Tormod do dh'fhoghlam Ghàidhlig agus leasacahdh SMO mar Ionad Sàr-mhaitheas nàiseanta agus eadar-nàiseanta, agus mar phàirt de dh'Oilthigh na Gàidhealtachd 's nan Eilean," thuirt e.
"Stiùir Iain Tormod leasachadh a' churriculum bho 1983, agus chruthaich e portfolio acadaimigeach eadar cùrsaichean do dh'fhìor-luchd-ionnsachaidh agus raon de phrògraman fo-cheumnachd agus iar-cheumnachd, gu sgrùdadh PhD sa chànan.
"'S esan am bun-stèidh air an deach cliù sgoileireil na Colaiste a thogail, agus tha meas mòr air ann an cearcallan foghlaim air feadh na h-Alba agus thall-thairis."


text:
Bàs càraid an Leòdhas ga rannsachadh
Tha rannsachadh a' leantainn anns na h-Eileanan an Iar às dèidh mar a fhuairear càraid phòsda marbh ann an Grabhair ann an Ceann a Deas nan Loch ann an Leòdhas madainn Dihaoine.
Chaidh na cuirp a lorg taobh a-muigh an taighe aca.
Chaidh an ainmeachadh mar Dhòmhnall Mac a' Mhaoilein, 73, agus Mòrag Nic a' Mhaoilein, 67.
Bha an dithis a' ruith oifis puist a' bhaile.
Daoine còir
Thathas a' tuigsinn gur ann tràth madainn Dihaoine a fhuair na poilis fios gun d'fhuaireadh an dithis taobh a-muigh an taighe.
Tha an naidheachd dhuilich air uamhas a chur air muinntir na sgìre.
Thuirt Murchadh MacIllinnein, a tha na èildear san Eaglais Shaoir, gur e daoine còir, càirdeal a bh' annta agus an dithis an sàs gu mòr anns a' choimhearsnachd.
"Bhiodh Dòmhnall a' fosgladh na h-eaglaise air an t-Sàbaid, air an deireadh sheachdain ... duine as am b'urrainn dhut a bhith earbsach".
"S e bha coimhead às dèidh a' chlaidh, na h-ainmean aige ceart, is òrdugh brèagha aige air a h-uile càil".
Cha chan na Poilis ach gur e bàs obann a bh'ann agus nach eil càil a dh'fhios aca dè a dh'adhbhraich am bàs.
Tha luchd-rannsachaidh forensic à Tir-Mòr an sàs anns an rannsachadh.


text:
An Not gun chead "na chunnart do bhallrachd AE"
Dh'fhaodadh nach tèid aig Alba neo-eisimeileach air ballrachd fhaighinn san Aonadh Eòrpach ma chleachdas an dùthaich an Not gun chead, a rèir eòlaiche.
Thuirt an seann cheannard air eaconamachd aig an AE, Olli Rehn, gum biodh e "gu sìmplidh, do-dhèante" an Not a chleachdadh gun chead agus ballrachd a ghabhail san AE.
Bha Mgr Rehn a' freagairt litir bho Àrd-Rùnaire Roinn an Ionmhais, Danny Alexander.
Ach thuirt am Prìomh Mhinistear Ailig Salmond gun robh Mgr Rehn ceàrr.
Cunnradh
Tha na trì prìomh phàrtaidhean aig Westminster air a ràdh gu tric nach gabhadh iad ris a' mholadh a b' fheàrr le Riaghaltas na h-Alba - aonadh-airgid foirmeil leis a' chòrr den Rìoghachd Aonaichte.
Tha luchd-taic neo-eisimeileachd air a ràdh nach eil ann an sin ach cleasan poileataigeach a thoiseach air an referendum.
Tha Mgr Salmond, agus an àrd-chomhairliche eaconamach aige, Crawford Beveridge, air a ràdh gun gabhadh an Not cleachdadh gun chead mar "roghainn eadar-amail".
Am measg roghainnean eile a chaidh a mhìneachadh le Coimisean Fiosgail a chuir an Riaghaltas Albannach air dòigh, tha airgead ùr Albannach a stèidheachadh, no a bhith a' cleachdadh an Euro.
Na fhreagairt do Mhgr Alexander, thuirt Mgr Rehn gum feumadh Alba neo-eisimeileach iarrtas a chur a-steach airson ballrachd san AE fo Chunnradh an Aonaidh Eòrpaich.
"'S e bun-phàirt de na cùmhnantan eaconamach fon Chunnradh, gum feum dùthaich thagrach sam bith a bhith airson gabhail ris an Aonadh Eaconamach is Airgid," thuirt e.
"Tha sin a' ciallachadh gun gabhar ris gum feumar a bhith comasach air, agus ag iarraidh, tighinn a rèir chùmhnantan com-pàirteachaidh an ceann ùine, a thuilleadh air ùghdarras airgid chomasach a bhith ann, ann an riochd àrd-bhanca neo-eisimeilich.
"A thaobh na ceiste co-dhiù bhiodh cleachdadh an Not gun chead a' tighinn a rèir ballrachd san AE, 's e freagairt na ceiste sin, gu sìmplidh, gum biodh sin do-dhèante, seach gum biodh sin a' ciallachadh, gu follaiseach, nach biodh ùghdarras airgid neo-eisimeileach aca fhèin - nach biodh an uidheamachd a bhiodh a dhìth aca airson gabhail ri Aonadh Eaconamach agus Airgid."
A thaobh moladh Riaghaltas na h-Alba nach gabh iad ri cuibhreann de dh'fhiachan na Rìoghachd Aonaichte mura gabh Westminster ri aonadh-airgid fhoirmeil, thuirt Mgr Rehn: "Tha Cunnradh an AE ag iarraidh gun gabh ball-stàitean agus dùthchannan tagraidh ri an cuid uallaichean a thaobh ionmhais phoblaich, targaidean fiachan nam measg."
Institiùdan Ionmhasail
Tha ceist an airgid air a bhith aig cridhe an deasbaid air neo-eisimeileachd.
Ann an òraid aig Chatham House ann an Lunnainn oidhche Mhàirt, thuirt Mgr Alexander gun robh am beachd gum faodadh Alba neo-eisimeileach an Not a chleachdadh "gòrach".
"Cha do ghabh dùthaich sam bith riamh ballrachd san AE fhad 's a bha i a' cleachdadh airgid dùthcha eile," thuirt e.
"Tha Cunnraidhean an AE a' gabhail ris gu mòr gum bi àrd-bhanca aig gach ball-stàit, ach le bhith a' cleachdadh an Not gun chead, cha bhiodh sin aig Alba, no smachd air poileasaidh airgid.
"Mar sin, bhiodh taghadh sìmplidh mu choinneimh Alba - an Not a chleachdadh mar a chleachdas Panama an Dollar, no ballrachd a ghabhail san AE".
Ach thuirt Mgr Salmond uair eile gun gabh "aonta ciallach" a ruighinn air aonadh-airgid ma bhòtas Albannaich airson neo-eisimeileachd.
"A thaobh ballrachd Eòrpaich, chan fheumar gabhail ris an Euro mura roghnaichear gabhail ris an Exchange Rate Mechanism, agus tha sinn air an argamaid seo a chur a-rithist 's a-rithist.
"Chuala sinn farsainneachd de dh'argamaidean a thaobh na tha 's na nach eil a dhìth airson ballrachd san AE, agus cha do sheas gin aca ri sgrùdadh.
"'S e na tha a dhìth a thaobh ballrachd Eòrpaich, ùghdarras dol-a-mach, agus feumaidh sinn institiùdan ionmhasail, ach gu dearbha, chuireamaid na h-institiùdan seo air bhonn, mar a thuirt sinn roimhe," thuirt e.


text:
Cothrom air seirbheisean do luchd-obrach
A’ toirt taic do leasachadh ionnsachadh measgaichte agus air-loidhne
Paca Luchd-oide Acadaimigeach Pearsanta | Inneal slàinte inntinn
Faodaidh luchd-obrach cothrom fhaighinn air lynda.com – leabharlann air-loidhne de bhidiothan stiùiridh air sgilean cruthachail is gnothachais cho ma ris a’ bhathar-bhog as ùire.
Gus cothrom fhaighinn air an t-seirbheis, tadhail air lynda.com, tagh ‘log in’ agus cuir www.uhi.ac.uk a-steach anns a’ bhogsa ‘log in through your organization or school’. Air an ath sgrion, cuir a-steach an t-ainm neach-cleachdaidh agad agus facal-faire.
Airson tuilleadh fiosrachaidh


text:
Malabhaidh
'S e dùthaich ann an Afraga a tha ann am Malabhaidh,[1][2], Malawi [3] neo Malaiwi[4][5] (Beurla: Malawi, IPA: |[malaBi]); ainm oifigeil: Poblachd Mhalabhaidh. B' e Nyasaland an seann ainm a bha oirre. Chan eilear cinnteach cò às a thàinig ainm na dùthcha. Tha aon mìneachadh ag ràdh gu bheil e a’ ciallachadh: "deàrrsadh na grèine ag èirigh thairis air an loch". 'S e seo a’ sealltainn ann am bratach na dùthcha cuideachd.
Tha crìochan aice san iar-thuath le Saimbia, sa tuath le Mòsaimbic agus san earra-dheas le Tansainìa. 'S e Lilongwe prìomh-bhaile na dùthcha, ach 's e Blantyre am baile as motha a th' ann.
B’ e David Livingstone a’ chiad duine Eòrpach a ràinig air Malabhaidh anns a’ bhliadhna 1859. An uair sin b' iad na h-Albannaich a thòisich air eaglaisean agus miseanan a thogail, gu h-àraidh timcheall air Loch Mhalawi.
Tha an gleann Great Rift Valley a’ ruith bho thuath gu deas. Anns a' ghleann seo tha Loch Mhalawi (ainm eile: Lake Nyasa).’S e an treasamh loch as motha ann an Afraga agus an deicheamh loch as motha air an t-saoghail. An–diugh tha e dìonta mar Làrach Dhualchas na Cruinne leis an UNESCO.
Iomraidhean[deasaich | deasaich an tùs]
- ↑ Am Faclair Beag
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Feuch Facal, Gairm (1995), ISBN 1871901391
- ↑ Dùthchannan aig SMO


text:
Tag Archives: obair fearainn
Caismeachd an-aghaidh Monsanto
An robh tachartasan mar sin agaibh-se cuideachd Di-Sathairne sa chaidh? ‘S e latha iomairt eadar-nàiseanta a bh’ ann. An tachartas as fhaisge orm-sa, b’ e sin ann an Düsseldorf, prìomh-bhaile na sgìre anns a bheil mi a’ fuireach, agus tha … Cum ort a leughadh
A’ chuibhle a’ tionndadh
Bha mi airson barrachd innse dhuibh mu na saor-laithean againn ann an Ìle, ach an-dràsda fhèin tha mi cho toilichte le cuid de na rudan a tha a’ tachairt aig baile, agus a’ faireachdainn cho beò na mo … Cum ort a leughadh
Obair fearainn
Mar a thuirt mi roimhe, tha mi caran fadalach am bliadhna, ach co-dhiù tha mi nas fheàrr na an-uiridh (cha do rinn mi dad sam bith an uair sin). Chan eil mòran dealbhan brèagha agam fhathast, ach tha rudan beaga … Cum ort a leughadh


text:
A 'faighinn cheanglaichean bho làraichean-lìn àrd-ùghdarrais an aon rud ri bhith gan faighinn. tha làrach-lìn mar innealan luirg a 'tàladh nan làraichean sin mar chliùiteach, luachmhor do luchd-cleachdaidh agus àrd ùghdarrasail. Anns a 'mhòr-chuid de shuidheachaidhean, tha e doirbh liosta a dhèanamh de. làraich-lìn airson taic a thoirt dhut ma tha thu air àrainn beag a stèidheachadh no o chionn ghoirid. A bharrachd, ma tha thu a 'leasachadh do ghnìomhachas air-loidhne, chan ann ann am foghlam no gnìomhachas an riaghaltais, bidh e duilich a thoirt seachad. luchd-leughaidh làraich edy le susbaint a dh'fhaodas a bhith inntinneach dhaibh - antique outdoor chairs.
Nuair a tha thu a 'togail cheanglaichean, feumaidh tu do chùram a phàigheadh gu Ùghdarras Domain agus Measadh Domain. Tha na measaidhean measaidh càileachd an dà làrach-lìn seo coltach agus bidh iad a 'dearbhadh dè cho cudromach' sa bhiodh aon cheangal bho làrach shònraichte. Le bhith a 'cur do cheanglaichean air àrd-ùghdarras. edu, tha làraichean-lìn a 'toirt mòran bhuannachdan dhut. An toiseach, is urrainn dhut do shusbaint a chur air dòigh gu furasta. lìn, agus is coltaiche gum faigh e an ìre nas àirde taobh a-staigh ùine gu math goirid. A bharrachd air an sin, gheibh thu sùgh luachmhor tro na ceanglaichean a-muigh sin.
Tha an artaigil seo dìleas do na dòighean togail ceangail a tha a 'cruthachadh liosta de. làraich-lìn airson taic a thoirt dha. Leigidh mi dhut mar a ghluaiseas tu suas na h-ìrean agus gheibh mi an t-ùghdarras agad fhèin nas àirde.
Obraich a-mach air ais bho PR àrd. lìn-lìn edu
Ma tha thu airson barrachd ceangail iomchaidh a thoirt dhut, feumaidh tu an làrach-lìn agad fhèin a leasachadh an toiseach (mearachdan còd ceart, siostam eadar-cheangail mhath a stèidheachadh, meata-dàta a dhèanamh nas fheàrr agus susbaint luachmhor a chruthachadh).
Am measg nan stòran lìn as luachmhoire agus ion-mhiannaichte airson cothroman togail ceangail tha Wikipedia,. gov agus. edu domains. Tha seòrsa cuideam eadar-dhealaichte aig na làraichean sin le Google. Tha na stòran lìn sin a 'giùlan mòran luach dha luchd-cleachdaidh agus faodar earbsa a chur air an làrach-lìn a tha air a chur air na duilleagan aca cuideachd.
Leig dhuinn bruidhinn nas mionaidiche air na dòighean air faighinn. edu agus. gov backlink:
Mar riaghailt. edu agus. Tha blogs aig làraichean-lìn gov far an robh diofar susbaint rannsachaidh agus foghlaim aig an dreuchd. Faodaidh tu an cothrom togail seo a leigeil seachad. Sin as coireach ma dh 'urrainn dhut do ro-innleachd togail ceangail a leantainn agus tòiseachadh leis a' cheann thall, is dòcha gu bheil cuid den t-susbaint a tha thu an dùil togail. gov neo. lìn a tha ag amas air. Le bhith a 'cur an gnìomh an dòigh togail ceangail seo, bidh e comasach dhut ceanglaichean inntrigidh co-theacsail fhaighinn taobh a-staigh do shusbaint.
- Thoir seachad sgoilearachdan nur n-àite
Tha e reusanta sgoilearachdan a thoirt seachad airson diofar ionadan foghlaim, gu sònraichte dhaibhsan a tha, co-dhiù ann an dòigh sam bith, a 'buntainn ri do ghnìomhachas. Mar eisimpleir, ma tha thu a 'reic uidheam meidigeach, faodaidh tu co-obrachadh le oilthighean meidigeach a' toirt seachad lasachadh, lasachadh no sgoilearachdan do na h-oileanaich aca. Cuidichidh e thu a 'toirt air ais don àite agad agus faigh sùgh iomchaidh bho PR àrd. thùsan lìn edu. A bharrachd air an sin, faodaidh oileanaich obair a chuir thugaibh, gum faod thu fhèin a chleachdadh mar shusbaint. Agus ma lorgas tu sgrìobhadair math, faodaidh tu a phàigheadh mar sgrìobhadair susbainteach don chompanaidh agad gu cunbhalach.


text:
- TIOTAL
- Cuimneachan do dh'Alasdair Mac Mhaighstir Alasdair
- EXTERNAL ID
- GB1796_859_20_0968
- ÀITE
- Àrasaig
- SGÌRE
- Loch Abar
- SIORRACHD/PARRAIST
- INBHIR NIS: Àrasaig 's Mùideart
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10855
- KEYWORDS
- Gàidhealtachd agus Eileanan
bàrdachd
bàrd
bàird
eaglaisean
caibeilean
cladh
cladhan
caibealan
naomhan
eaglais Cheilteach
faclan snaidhte
cuimhneachain
uaigh
uaighean
Tha an cuimhneachan seo don bhàrd Ghàidhlig chliùiteach Alasdair MacMhaighstir Alasdair ann an cladh na seann eaglais ann an Àrasaig, air a bheil cuideachd an t-ainm Caibeal an Naoimh Maol Rubha, no seann eaglais Chill Mhaol Rubha no Chille Mhoire. Tha an caibeal tuath air Eaglais Chaitligich an Naoimh Muire, a dh'fhosgail ann an 1849.
Tha na leanas sgrìobhte air a' chuimneachan:
'In this graveyard in a now forgotten spot lies Alasdair MacMhaighstir Alasdair (Alexander MacDonald) The Clanranald Bard, born probably at Dalilea House, Loch Shiel, 1700, died at Sannaig, Arisaig, 1780. This bronze is erected to his memory (1927) by a few Jacobite admirers in New Zealand and some fellow clansmen at home in recognition of his greatness as a Gaelic poet. R.I.P.'
(Tha Alasdair mac Mhaighstir Alasdair, bàrd Chloinn Raghnaill air a thìodhlacadh anns a' chladh seo an àite air nach eil cuimhne a-nis. Chaochail e ann an Sannaig, Àrasaig ann an 1780 agus thathar den bheachd gur dòcha gun d' rugadh e ann an Taigh Dhail Eildhe, Loch Seile sa bhliadhna 1700. Chaidh an cuimhneachan umha seo a thogail (1927) le beagan daoine ann an Sealann Nuadh a tha a' toirt urram do na Seumasaich agus le cuid de a luchd-cinnidh ann an Alba mar aithneachadh air a mhòrachd mar bhàrd Gàidhlig. R.I.P.)
Rugadh an dealbhadair, Mary Ethel Muir Donaldson, ann an 1876 agus thàinig i don Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Àird nam Murchan fear de na h-àiteachan a b' fheàrr leatha agus b' ann an sin a rinn i a dachaigh ann an Sanna ann an 1927.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Tha sinn a 'tabhann a dh'aona-treòrachaidh shoilleir a druim a' Chuilthinn cho math ri gu leòr eile sreap chreagan roghainnean air an còrr den t-Eilean Sgitheanach.
A Traverse an druim fad gabhail a-steach 10cmsu leantainneach scrambling còmhla fìor fosgailte druim, le sreap chreagan earrannan suas gu ìre glè dhuilich agus mòran abseils. The Inaccessible Pinnacle ainmeil a tha a 'sreap le a druim ear (Meadhanach) agus a shliochd le aibseileadh sìos a bu ghiorra an druim an iar. Tha an turas air fad còmhla druim a 'toirt co-dhiù dà latha air an druim le tron oidhche bivouac. Tha seo a 'ciallachadh a bhith a' giùlan poca-cadail, Bean Bags, a bharrachd eudach, agus dìonach agus gu leòr biadh is uisge (2 liotairean), mar sin a bhith air ullachadh airson dà glè fhada math sgìtheil làithean a 'giùlan mu 10cg ann' ur poca-droma. Chan eil ach glè iomchaidh luchd-dèiligidh a 'cur an Traverse ann an dà latha!
Gabhail 3 làithean no barrachd airson an turas agad a 'toirt cothrom dhuinn a bhuain as fheàrr là airson ur Traverse agus a' meudachadh gu mòr na cothroman soirbheachais a tha limitless sreap ann an Gleann Breadail no Coir 'Uisg', mar sin turas suas gu seachdain a 'treòrachadh air an Eilean Sgitheanach air a mholadh airson crìoch a chur as fheàrr slighean agus an Traverse a' Chuilthinn.
Ìomhaighean [Ostail Walker t-Eilean Sgitheanach]
A dh'fhiosrachadh cuiribh fòn an t-ionad air 01855 831 100 no a 'lìonadh an fhoirm gu h-ìosal.
Dè a tha e a 'chosgais?
Chan eil a 'cleachdadh an clàr a leanas airson briseadh-sìos air cosgaisean. Prìsean gabhail a-steach làn Traverse an druim (Ma cheadaicheas an aimsir) oidhche bivi le dìnnear a thoirt seachad agus air a h-uile uidheam teicnigeach.
Chan eil a bhith mothachail bidh sinn a 'stiùireadh a-mhàin làn druim Traverse le char as àirde a 1:2 co-mheas.
* Thoiribh fa-near nach bi sinn àite-fuirich a chur air dòigh no a 'siubhal don Eilean Sgitheanach.
Your stiùiridh turais
Kev Shields
cuspairean: Rock Climbing, sreap deighe
Tha mi an toiseach à Siorrachd Inbhir Àir, ach a 'fuireach anns a' Ghearasdan a-nis gus an urrainn dhomh a 'cur fòcas gu tur air mo sreap. Tha mi a 'faireachdainn gu bheil mi air a phutadh àraidh dual de m' sreap cho fada 's urrainn dhomh beachdachadh chan eil agam ach aon làimh mar sin ath dhomh a bhith a' gluasad air an Greater raointean agus mo chiad turas gu na Himalayas a tha anns an loidhne-phìoban. Tha mi ag obair aig a 'Ice Factor mar iad a' leigeil dhomh a bhith ag obair pàirt-ùine agus gu math coibhneil sponsaireachd mi a 'ceadachadh dhomh barrachd ùine a shreap / trèana agus le fìor dhroch trioblaidean an dèidh mo tuiteam tha ùine aig tàilleabh a choileanadh mar a tha mòran de mo rùintean sa ghabhas. Tha mi cuideachd ag obair ann mar mi lorg an sgioba mòr a bhith ag obair le.Faigh a-mach
Pete Hyde
cuspairean: Rock Climbing, sreap deighe, Treòrachaidh
Hi. Tha mi Pete, an Àrd-oidean airson Ice Factor ann an Ceann Loch Lìobhann agus an sneachda Ice Factor Wall aig Braehead. Tha mi a 'teicheadh bho m' a bha roimhe na beatha mar neach-teagaisg ann an Feuman Sònraichte 1999 le bhith a 'fàs an-asgaidh-sleagh oidean a-muigh agus an uair sin a' cur seachad 10 bliadhna mar Outward Bound oidean anns a 'Ghàidhealtachd mus deach a gluasad air sreath de àrd-luchd-oide dreuchdan timcheall Loch Abar agus Srath Spè.Faigh a-mach


text:
Iomairt airson casg-astair nas luaithe do làraidhean
Chuir dràibhear làraidh às Inbhir Nis iomairt air bhonn Diluain airson an astar aig e bheil làraidhean ceadaichte a bhith a' siubhail àrdachadh bho 40msu gu 50msu.
Tha Conor McKenna ag iarraidh air dràibhearan làraidh cumail gu teann ri 40msu air rathaidean leithid an A9.
Tha Mgr McKenna, a tha 28, ag ràdh gu bheil an t-astar ceadaichte air rathaidean aon-fhillte a' cur a-steach air dràibhearan eile gu mòr, a' toirt air cuid aca dràibheadh gu cunnartach airson faighinn seachad air làraidhean.
Bidh an iomairt a' ruith gu deireadh na seachdain.
Tha Riaghaltas Bhreatainn air co-chomhairleachadh poblach a thòiseachadh air moladh gum bu chòir an t-astar ceadaichte do làraidhean air rathaidean aon-fhillte àrdachadh gu 45msu, no 50msu.
Thuirt ministear nan rathaidean, Stephen Hammond, air a' mhìos a chaidh, gum biodh sruth trafaig nas fheàrr agus ùine siubhail nas giorra nam buannachd mhòr do ghnìomhachas.
Ach tha leas-àrd-stiùirche na buidhne carthannais Brake, Julie Townsend, ag ràdh gu bheil ceangal soilleir ann eadar astar na trafaig agus na bh' ann de thubaistean air na rathaidean.
Bidh co-chomhairleachadh an Riaghaltais air a' cheist, a bheireadh buaidh air mu 280,000 carbad, a' ruith gu ruige 1mh an Gearran.


text:
Adhartas anns a' Phàirc?
13 An t-Samhain 2013 Ùraichte aig Ùraichte aig
Tha Urras Oighreachd na Pàirce ann an Leòdhas air aonta a ruighinn leis an uachdaran mu a bhith a' gabhail seilbh air an oighreachd às leth na coimhearsnachd.
Thèid an aonta fhoillseachadh gu poblach aig coinneimh 21mh an t-Samhain, far an tèid iarraidh air sluagh na sgìre taic a chur ris.
Tha muinntir na Pàirce air a bhith ùine mhòr a' feuchainn ris an talamh a cheannach an aghaidh toil an uachdarain, agus tha a' chùis fhathast ga deasbad sa chùirt.
Tha tuilleadh aig Aonghas Domhnallach.


text:
Taghadh Pàrlamaid na h-Alba 2016 – ciamar is carson a bhòtas tu?
Chan fhada a-nis gus an tèid taghadh a chumail airson ballrachd Pàrlamaid na h-Alba. Tha sin air dà bhideo goirid a dhèanamh sa Ghàidhlig a tha a’ sealtainn ciamar a bhòtas tu, agus ag innse dhut adhbharan airson a bhith … Cum ort a leughadh →...
Air fhoillseachadh le: Pàrlamaid na h-Alba - DihAoine, 1 dhen Ghiblean, 2016
- Seann-naidheachdan
- Cuir bhòt! 16/06/2016: BBC Alba - “A’ bualadh na druma” airson Gàidhlig? Aonghas Dubh
“Tha mi air dà phrógram fhaicinn air BBC Alba anns an latha no dhà a chaidh seachad, a bha buileach anns a Bheurla, seach facal no dhà ann a siud’s an seo. Carson nach ...Gàidhlig-TV - DihAoine, 17 dhen Ògmhios, 2016
- Cuir bhòt! Mar a tha Pàrlamaid na h-Alba ag obair
Tha bileag Ghàidhlig eile air ùr-thighinn a-mach. Is e seo Mar a tha Pàrlamaid na h-Alba ag obair, leabhran dathach le fios mu: Dè th’ ann am Pàrlamaid na h-Alba? ...Pàrlamaid na h-Alba - DiSathairne, 6 dhen Lùnastal, 2011
- Cuir bhòt! Oifigear Riaghlaidh ùr
Chaidh taghadh eile a chumail airson Pàrlamaid na h-Alba an-dè! B’ e seo taghadh an Oifigeir Riaghlaidh (presiding officer) agus nan Leas-oifigearan Riaghlaidh. Anns a’ ...Pàrlamaid na h-Alba - DiarDaoin, 12 dhen Chèitean, 2011


text:
Bàta-aiseig eile a' dèanamh air Ìle
Tha bàta eile ga chur a dh'Ìle airson cuideachadh leis an dàil a tha air a bhith ann bho chaidh an MV Hebridean Isles a mhilleadh nuair a bhuail i ann an cidhe.
Bidh an MV Isle of Arran air an t-slighe cuide ris an MV Finlaggan fad trì latha an t-seachdain-s'.
Tha seirbheisean Ìle air a bhith troimh chèile bho chaidh milleadh a dhèanamh air an Hebridean Isles 's i air bualadh sa chidhe ann an Ceann na Creige air tìr mòr mu chealla deug air ais.
Tha duilgheadas air a bhith aig an MV Finlaggan dèiligeadh ris an àireamh de luchd-siubhail a tha airson an t-slighe a ghabhail agus an dà bhàta, mar is tric, a' frithealadh an eilein aig an aon àm.
Bha CalMac air am bàta-bathar an MV Red Princess a chur ann airson beagan làithean ach cha ghabh i sin ach fichead càr agus cha ghabh i luchd-siubhail idir.
Seòlaidhean oidhche
Tha a' chompanaidh a-nis air an MV Isle of Arran a thoirt bho shlighe Eilean Arainn agus bidh i a' seòladh eadar Ìle agus Ceann na Creige co-dhiù Dimàirt, Diciadain, agus Diardaoin.
Tha iad cuideachd air criudha a bharrachd a chur air an MV Finlaggan agus tha i a-nis comasach air a bhith a' ruith 24 uairean sa là, le seirbheis bathair a mhàin tron oidhche.
Thèid na carbadan as motha a chur air na seòlaidhean sin.
Bidh IÌe trang dha-rìreamh an t-seachdain-s' agus an fhèill bhliadhnail ann.
Thuirt CalMac gu robh iad an dòchas gun tuigeadh muinntir Arainn carson a bha iad air an ceum seo a ghabhail agus an MV Isle of Arran a tharraing bhon t-slighe sin.


text:
- TIOTAL
- MacLeòid
- EXTERNAL ID
- QZP40_82_VOLII_P014
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30832
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
Stiùbhart
"Chaidh "The Clans of the Scottish Highlands" le Seumas Logan fhoillseachadh mar chuimhneachan ceud bliadhna air Ar-a-mach nan Seumasach ann an 1745. Bha e dealbhaichte le Raibeart R MacIain.
Thàinig Clann Mhic Leòid bho Leòd, mac do dh'Òlabh Dubh, agus bràthair do Rìgh Mhanainn 's nan Eilean. Tha e air aithris gun robh dà mhac aig an Leòd seo, Tormod agus Torcul, bhon tàinig dà phrìomh mheur an teaghlaich. Ann an Sìol Thormoid tha Clann Leòid Ghleann Eilg, na Hearadh agus Dùn Bheagain, agus buinidh Clann Leòid Leòdhais, Bhatairnis agus Asainte do Shìol Thorcuil.
Thug Sìol Thormoid taic do Bhrus ann an Cogadh na Saorsa agus fhuair ogha Thormoid, Calum, bann sgrìobhte bho Dhaibhidh II a' toirt dha fearann ann an Gleann Eilg. Gu tric chuir Clann Leòid an aghaidh nan Dòmhnallach cumhachdach ach thug iad taic do Thriath nan Eilean aig Cath Gairbheach ann an 1411. Ged a bha na ciad chinn-chinnidh air an sloinneadh air Gleann Eilg, b' ann ris an Eilean Sgitheanach bu mhotha a bha ceangal aig a' mheur seo den chinneadh. Fhuair iad sealbh air mòran dhan eilean sin agus b' e Dùn Bheagan cathair a' chinnidh. B' e aon de na cinn-chinnidh bu chliùtiche Alasdair Crotach
a thog Tùr nan Sìthichean 's a leig às a' bhratach shìth dà uair. B' e ceann-cinnidh iomraiteach eile Ruaraidh Mòr, a fhuair inbhe ridire bho Sheumas VI agus tha a chòrn air a ghleidheadh ann an Dùn Bheagan. Chùm e obair Alasdair Chrotaich a' dol le bhith a' stèidheachadh Dùn Bheagan mar phrìomh ionad chultarail nan eilean.
Chùm Sìol Thorcuil Leòdhas agus na b' anmoiche fhuair iad sealbh air baranachd Asainte agus fearann eile ann an Ratharsair, Bhatairnis agus Geàrrloch. Bha connspaid eadar iad fhèin agus Sìol Thormoid a thaobh ceannas a' chinnidh. Chuidich Torcul eile Dòmhnall Dubh Dòmhnallach leis an ar-a-mach a rinn e airson Tighearnas arfuntaichte nan Eilean fhaighinn air ais. Nuair a dh'fhaillich air san oidhirp seo chaidh oighreachdan Mhic Leòid arfuntachadh cuideachd, ach chaidh an tilleadh còig bliadhna an dèidh seo.
San t-16mh linn bha Sìol Thorcuil an sàs ann an connsachadh an dèidh connsachaidh le cinnidhean timcheall orra, agus eadar buill den chinneadh aca fhèin. Tràth anns an 17mh linn ged-tà, chaidh prìomh loidhne Clann Leòid Leòdhais à bith, agus chaidh ceannas a' mheòir seo a-null gu Clann Leòid Ratharsair. Mu dheireadh dh'fheumadh Sìol Thorcuil gabhail ris gun robh làmh-an-uachdair aig Sìol Thormoid.
Thug Clann Leòid taic do Theàrlach I agus do Theàrlach II agus bha iad a' sabaid aig Worcester ann an 1651, nuair a chaill iad mòran fhear. Dh'èirich iad a-rithist ann an 1715 airson nan Stiùbhartach ach cha tug an ceann-cinnidh taic don Phrionnsa Theàrlach ann an 1745, ged a thug cuid de Chloinn Leòid Ratharsair. Air sgàth 's gun do dhiùlt an ceann-cinnidh ann an Dùn Bheagan am prionnsa, chaomhain an riaghaltas Hanobhairianach fearann Cloinn Leòid an dèidh Chùil Lodair"